cyanic-selkie/wikianc huggingface dataset:
ത്രീ വിച്ചസ്
അനാലിസിസ്
മന്ത്രവാധിനികൾ തിന്മയുടെയും നാശത്തിന്റെയും ഭീതിയുടെയും ബിംബകല്പനകളാണ്. അവരുടെ സാനിധ്യം നാടകത്തിനു ഒരു തിന്മയുടെ ലക്ഷണം നൽകുന്നത്. മൂന്ന് മന്ത്രവാദിനികൾ, മാക്ബത്ത്, ലേഡി മാക്ബത്ത്, ഡങ്കൻ പ്രഭു, ഡങ്കൻ പ്രഭുവിൻെറ മക്കൾ എന്നിവരിലൂടെ അധികാരത്തിൻെറയും കൊലപാതകങ്ങളുടെയും പ്രതികാരത്തിൻെറയും കഥയാണ് മാക്ബത്തിൽ കാണുന്നത്. എല്ലാ മനുഷ്യ രുടെയും അതിമോഹത്തിൽ സംഭവിച്ചേക്കാവുന്ന ദുരന്തമാണ് മാക്ബത്തിന് ആധാരം. മറ്റൊന്നായി മാറാ നുള്ള ശ്രമവും അതിന് വേണ്ടിയുള്ള ആദ്യ തെറ്റിനെ പിൻപറ്റി സംഭവിക്കുന്ന നിരവധി തെറ്റുകൾ. ഒടുവി ൽ അതിൽ നിന്ന് പുറത്തു കടക്കാനേ കഴിയുന്നില്ല.ഇതിനെല്ലാം കാരണം ഈ മൂന്ന് മന്ത്രവാധിനികളാണ്.
അവലംബം
വർഗ്ഗം:നാടകകഥാപാത്രങ്ങൾ
ഹാനോക്
പരമ്പരാഗത കൊറിയൻ ഭവനങ്ങളാണ് ഹാനോക്(Hanok) എന്നറിയപ്പെടുന്നത്. കൊറിയൻ വാസ്തുവിദ്യയിൽ നിർമിച്ചിരിക്കുന്ന ഇവ ഭൂപ്രകൃതിയേയും കാലാവസ്ഥയേയുംകണക്കിലെടുത്താണ് രൂപകല്പനചെയ്തിരിക്കുന്നത്.
ഹാനോക്ക് ഭവനത്തിന്റെ അകവും അത്തരത്തിൽ തന്നെയാണ് രൂപപ്പെടുത്തിയിരിക്കുന്നത്. ബീസാനിംസു(Baesanimsu (배산임수) എന്നറിയപ്പെടുന്ന കൊറിയൻ വാസ്തുശാസ്ത്രമാണ് ഇതിന്റെ നിർമിതിക്ക നിദാനം. ഹാനോക് ഭവനത്തിന്റെ മുന്നിൽ നദിയും പിന്നിൽ പർവ്വതവും ഉണ്ടെങ്കിൽ അത് ഒരു ഉത്തമ ഭവനായിരിക്കും എന്ന് വിശ്വസിക്കപ്പെടുന്നു. ഓണ്ഡോൾ എന്നറിയപ്പെടുന്ന ഒരു താപന രീതിയും ഹാനോക് വീടുകളിൽ ഉണ്ട്. അതികഠിനമായ ശൈത്യത്തിൽനിന്നും ഇത് അന്തേവാസികളെ സംരക്ഷിച്ച് നിർത്തുന്നു.
നിർമ്മാണ സാമഗ്രികൾ
പ്രാദേശികമായി സുലഭമായ മണ്ണ്, തടി, കല്ലുകൾ എന്നിവയാണ് ഹാനോക്കിന്റെ പ്രധാന നിർമ്മാണ സാമഗ്രികൾ. തീർത്തും പരിസ്ഥിതിക്ക് ദോഷം ചെയ്യാത്ത വസ്തുക്കളാണിവ. ഗിവ(Giwa) എന്നറിയപ്പെടുന്ന ഓടുകളും ഹാനോക്കിൽ ഉപയോഗിഛ്കിരിക്കുന്നു. കൊറിയൻ പരമ്പരാഗത കടലാസായ ഹഞിയും(Hanji) ഇതിന്റെ നിർമ്മാണത്തിനായ പ്രയോജനപ്പെടുത്തിയിരിക്കുന്നു.
ഫ്രാങ്ക്ലിൻ, പെൻസിൽവാനിയ
ചരിത്രം
നൂറ്റാണ്ടുകളായി തദ്ദേശീയരായ അമേരിക്കൻ ഇന്ത്യൻ വംശജർ ഉപയോഗിച്ചിരുന്ന ഒരു പ്രധാന സ്ഥലമായിരുന്ന ഫ്രഞ്ച് ക്രീക്കിന്റെയും അല്ലെഗെനി നദിയുടെ യും സംഗമസ്ഥാനത്താണ് ഫ്രാങ്ക്ലിൻ നഗരം സ്ഥിതിചെയ്യുന്നത്. ഫ്രഞ്ച് ക്രീക്കിന്റെ വടക്കൻ തലപ്പത്തുനിന്ന് ഈറി തടാകത്തിലെ പ്രെസ്‌ക് ഐൽ ബേയിലേക്ക് കടന്നുപോകുന്ന വെനാങ്കോ പാത എന്ന് അറിയപ്പെട്ടിരുന്ന പാത അവർ വളരെ മുമ്പുതന്നെ വികസിപ്പിച്ചെടുത്തിരുന്നു. ഫ്രഞ്ച് ക്രീക്കും അല്ലെഗെനി നദിയും വഴി, ചുമടുകളുടെ നീക്കം ഒഹായോ നദിയുടെയും മഹാ തടാകങ്ങളുടെയും ജലപാതകളുമായി ഫലപ്രദമായി ബന്ധിപ്പിക്കപ്പെട്ടു. 1740-ൽ, സ്കോട്ടിഷ് രോമവ്യാപാരി ജോൺ ഫ്രേസർ ലെനാപ് ഗ്രാമമായ വെനാങ്കോയിൽ ഇവിടെ ഒരു വ്യാപാരകേന്ദ്രം പണിതു. ഫ്രഞ്ചുകാർക്കും ഈ പ്രദേശത്ത് പദ്ധതികൾ ഉണ്ടായിരുന്നു. അവർ തങ്ങളുടെ കോളനികളായ മഹാ തടാകങ്ങൾക്ക് വടക്കുള്ള ന്യൂ ഫ്രാൻസിനേയും (ക്യുബെക്ക്), മിസിസ്സിപ്പി നദിയുടെ നിമ്ന്ന മേഖലയിലുള്ള ഇല്ലിനോയിസ് കണ്ട്രി (ഓഹായോ നദിയിലൂടെ പ്രവേശിക്കാം), ലാ ലൂസിയാനെ എന്നിവയേയും തമ്മിൽ ബന്ധിപ്പിക്കാൻ ആഗ്രഹിച്ചു.
ഫ്രഞ്ച്-ഇന്ത്യൻ യുദ്ധം ആരംഭിക്കുന്നതിന് മുമ്പ് ഫ്രാൻസും ഗ്രേറ്റ് ബ്രിട്ടനും തമ്മിൽ പിരിമുറുക്കം വർധിച്ചപ്പോൾ (ഏഴ് വർഷ യുദ്ധത്തിന്റെ വടക്കേ അമേരിക്കൻ സമരമുഖം എന്നാണ് വിളിച്ചിരുന്നത്), ഫ്രഞ്ചുകാർ വെനാങ്കോ പാതയിലേക്കുള്ള പ്രധാനപ്പെട്ട ജലപാതകളിലേയക്കുമുള്ള അവരുടെ തുടർച്ചയായ പ്രവേശനം നിയന്ത്രിക്കാൻ നാല് കോട്ടകൾ നിർമ്മിച്ചു.
ഭൂമിശാസ്ത്രം
ഫ്രാങ്ക്ലിൻ നഗരം സ്ഥിതി ചെയ്യുന്ന അക്ഷാംശ രേഖാംശങ്ങൾ 41.39778°N, -79.83139°W (41.3978, -79.8314) ആണ്. യു.എസ്. സെൻസസ് ബ്യൂറോയുടെ കണക്കനുസരിച്ച് 4.7 ചതുരശ്ര മൈൽ (12 ചതുരശ്ര കിലോമീറ്റർ) ആകെ വിസ്തീർണ്ണമുള്ള നഗരത്തിൻറെ 4.6 ചതുരശ്ര മൈൽ (12 ചതുരശ്ര കിലോമീറ്റർ) ഭൂപ്രദേശം കരഭൂമിയും ബാക്കി 0.1 ചതുരശ്ര മൈൽ ഭാഗം (0.26 ചതുരശ്ര കിലോമീറ്റർ) (1.70 ശതമാനം) ജലം അടങ്ങിയതുമാണ്.
അവലംബം
വർഗ്ഗം:പെൻസിൽവാനിയയിലെ നഗരങ്ങൾ
പടുവ സംഗീത്
ബംഗാൾ പാടചിത്രയുടെ ഒരു സാംസ്കാരിക പാരമ്പര്യമാണ് പടുവ സംഗീത് അല്ലെങ്കിൽ പോട്ടർ ഗാൻ. ഒരു പടുവ സമൂഹമാണ് ഇത് നിർവഹിക്കുന്നത്. പശ്ചിമ ബംഗാളിലെ ഗ്രാമപ്രദേശങ്ങളായ ബിർഭും, ജാർഗ്രാം, ബർധമാൻ, മുർഷിദാബാദ് എന്നിവിടങ്ങളിൽ ഇത് പശ്ചിമ ബംഗാളിലെ ഒരു നാടോടി ഗാനമായി പ്രസിദ്ധമാണ്.
വർഗ്ഗീകരണം
പാടചിത്രവും പുരാണ കഥകളും തമ്മിലുള്ള വ്യത്യാസമനുസരിച്ച് മൂന്ന് തരം പടുവ സംഗീതമുണ്ട്. കൃഷ്ണലീല, ഗൗരംഗ്ലീല, രാംലീല, ഷിബ്-പർബോട്ടിലില തുടങ്ങിയവയെ കുറിച്ച് എഴുതിയ ഗാനരചയിതാവിനെ ലീലാ കഹിനി എന്ന് വിളിക്കുന്നു. പഞ്ച് കല്യാണി തരത്തിലുള്ള സംഗീതം ഏതെങ്കിലും പ്രത്യേക കഥയെയോ അനുരൂപീകരണത്തെയോ അടിസ്ഥാനമാക്കിയുള്ളതല്ല. വിവിധ ദേവന്മാരുടെയും ദേവതകളുടെയും നിരവധി അവബോധമുണ്ട്. അതിനാൽ ഇതിനെ പഞ്ച കല്യാണി എന്ന് വിളിക്കുന്നു. ഇത് വിവിധ കഥകളുടെ മിശ്രിതം ആണ്. ഗോപാലൻ അല്ലെങ്കിൽ പശുവളർത്തൽ കഥ മറ്റൊരു തരം പാട്ടുവ സംഗീതമാണ്.
പ്രദേശങ്ങൾ
ബംഗാൾ മേഖലയിലാകെ പടുവ സംഗീതം പ്രചരിച്ചിരുന്നു, എന്നാൽ ഇപ്പോൾ ബിർഭം, പശ്ചിമ മിഡ്‌നാപൂർ, ജാർഗ്രാമിലെ പിംഗ്‌ല ബ്ലോക്കിലെ നയഗ്രാം, പശ്ചിമ ബംഗാളിലെ ബർധമാൻ, മുർഷിദാബാദ് ജില്ലകളിൽ ഇത് കേൾക്കുന്നു.
അവലംബം
വർഗ്ഗം:ബംഗാളി നാടൻ പാട്ടുകൾ
ആൻഡ്രൂ നെയ്ഡെർമാൻ
ആൻഡ്രൂ നെയ്ഡെർമാൻ (ജനനം : ഒക്ടോബർ 26, 1940), കൂടുതൽ വിറ്റഴിക്കപ്പെട്ട നോവലുകളുടെ രചയിതാവായ അമേരിക്കൻ നോവലിസ്റ്റാണ്. 1986 ൽ വി.സി. ആൻഡ്രൂസ് എന്ന നോവലിസ്റ്റിൻറെ മരണശേഷം ആ പേരിൽ ഒരു അദൃശ്യ എഴുത്തുകാരനായി അദ്ദേഹം നോവലുകൾ എഴുതിയിരുന്നു.ന്യൂയോർക്കിലെ ഫോൾസ്ബർഗ്ഗ് ജൂനിയർ/സീനിയർ ഹൈസ്കൂളിൽ ഇംഗ്ലീഷ് വിദ്യാഭ്യാസം നടത്തിയിരുന്നു.
“ദ ഡെവിൾസ് അഡ്വക്കേറ്റ്” എന്ന പ്രസിദ്ധ കൃതിയുടെ രചയിതാവുകൂടിയാണ് അദ്ദേഹം. ഈ നോവൽ ടെയ്‍ലർ ഹാക്ൿഫോർഡ് സംവിധാനം ചെയ്ത്, കീനു റീവ്സ്, അൽ പോസിനോ, ചാർലിസ് തെറോൻ എന്നിവർ അഭിനയിച്ച് സിനിമയായി പുറത്തിറങ്ങിയിരുന്നു. നെയ്ഡെർമാൻ ആൻഡ്രൂ എന്ന പേരിലെഴുതിയ നോവൽ പരമ്പരയിലെ “റെയിൻ” എന്ന നോവലും സിനിമയുടെ കഥയ്ക്ക് അവലംബമായിരുന്നു.
വി.സി. ആൻഡ്രൂസിൻറെ “Flowers in the Attic” എന്ന നോവലിനെ ആസ്പദമാക്കി നെയ്ഡെർമാൻ ഒരു സ്റ്റേജ് നാടകം രചിക്കുകയും 2014 ൽ ഓൺലൈനിൽ പ്രസിദ്ധീകരിക്കുകയും ചെയ്തു. ഒരു യു.എസ്. നെറ്റ്‍വർക്ക്ക കേബിൾ സിനിമയായ “ഡ്യൂപ്ലിക്കേറ്റ്സ്” ന് തിരക്കഥയൊരുക്കുന്നതിൻ അദ്ദേഹം പങ്കാളിയായിരുന്നു.
2010 ജനുവരിയിൽ ഡോർച്ചെസ്റ്റർ പബ്ലീഷേർസ് അദ്ദേഹത്തിൻറെ “ഗാർഡിയൻ ഏഞ്ചൽ” പ്രസിദ്ധീകരിക്കുന്ന സമയത്ത് അദ്ദേഹം വി.സി. ആൻഡ്രൂസ് എന്ന പേരിലെഴുതിയ നോവലുകളും സ്വന്തം പേരിലെഴുതിയ നോവലുകളുമായി ഏകദേശം 100 നോവലുകൾ പ്രസിദ്ധപ്പെടുത്തിയിരുന്നു. 1997 ഒക്ടോബർ 17 ന് കാലിഫോർണിയയിലെ പാം സ്പ്രിംഗ്സ് നിവാസിയായ അദ്ദേഹത്തിന് ഒരു പാം സ്പ്രിംഗ് വോക്ക് ഓഫ് സ്റ്റാർസിൻറെ ഗോൾഡൻ പാം സ്റ്റാർ ബഹുമതി ലഭിച്ചിരുന്നു.
അവലംബം
വർഗ്ഗം:അമേരിക്കൻ നോവലെഴുത്തുകാർ വർഗ്ഗം:1940-കളിൽ ജനിച്ചവർ വർഗ്ഗം:ഒക്ടോബർ 26-ന് ജനിച്ചവർ
പെട്രോണ എയ്ൽ
ലാറ്റിനമേരിക്കൻ സ്ത്രീകളുടെ അവകാശങ്ങൾക്കായി പ്രചാരണം നടത്തിയ അർജന്റീനിയൻ ഫിസിഷ്യനും ഫെമിനിസ്റ്റുമായിരുന്നു പെട്രോണ എയ്ൽ (18 ജനുവരി 1866, ബരാഡെറോ, അർജന്റീന - 12 ഏപ്രിൽ 1945, ബ്യൂണസ് ഐറിസ്)
ആദ്യകാലജീവിതം
1856-നും 1860-നും ഇടയിൽ സെൻട്രൽ ബ്യൂണസ് അയേഴ്‌സ് പ്രവിശ്യയിൽ സ്ഥിരതാമസമാക്കിയ ഒന്നാം തലമുറ സ്വിസ് കുടിയേറ്റക്കാരുടെ മകളായിരുന്നു ഐൽ. കുടിയേറ്റക്കാർക്ക് ഭൂമി വിതരണം ചെയ്യുന്ന ഒരു പരിപാടിയുടെ ഗുണഭോക്താക്കളായ ഐൽ കുടുംബം എയ്‌ൽ ജനിച്ച ബരാഡെറോയ്ക്ക് ചുറ്റും താമസമാക്കി.
1886-ൽ, എയ്ൽ കൊളീജിയോ നാഷനൽ ഡി കൺസെപ്സിയോൺ ഡെൽ ഉറുഗ്വേയിൽ നിന്ന് ബിരുദം നേടുകയും മെസ്ട്ര നോർമൽ ബിരുദം നേടുകയും ചെയ്തു. ഇന്ന്, ഗ്രന്ഥശാലയുടെ ഒരു വിംഗ് ഐലിന്റെ പേരിലാണ് അറിയപ്പെടുന്നത്. 1887-ൽ എയ്ൽ സ്വിറ്റ്സർലൻഡിലേക്ക് പോയി അവിടെ അവർ മെഡിക്കൽ സ്കൂളിൽ ചേർന്നു. അവർ 1891-ൽ 25-ാം വയസ്സിൽ ബിരുദം നേടി. ജർമ്മൻ, ഇംഗ്ലീഷിൽ എഴുതിയ അവരുടെ തീസിസ്, "കുറ്റവാളികളുടെ ചെവിയിലെ അപാകതകൾ" ("Anomalías de las orejas de los delincuentes") എന്നായിരുന്നു.
ആദരാഞ്ജലി
ബ്യൂണസ് അയേഴ്സിലെ പ്യൂർട്ടോ മഡെറോ പരിസരത്തുള്ള ഒരു തെരുവിന് ഐലിന്റെ ബഹുമാനാർത്ഥം പേരിട്ടു.
2021 ജനുവരി 18-ന്, ഗൂഗിൾ അവരുടെ 155-ാം ജന്മദിനം ഒരു ഗൂഗിൾ ഡൂഡിൽ ആഘോഷിച്ചു.
അവലംബം
വർഗ്ഗം:അർജന്റീന ഫെമിനിസ്റ്റുകൾ വർഗ്ഗം:1866-ൽ ജനിച്ചവർ വർഗ്ഗം:1945-ൽ മരിച്ചവർ
സ്നോവി ഔൾ
സ്നോവി ഔൾ (Snowy owl) (Bubo scandiacus) സാധാരണ മൂങ്ങ കുടുംബത്തിലെ വെളുത്ത വലിയ മൂങ്ങ ആണ്. സ്നോവി ഔൾ ആർട്ടിക്, വടക്കേ അമേരിക്ക, യൂറേഷ്യ എന്നീ മേഖലയിലെ തദ്ദേശവാസിയാണ്. ആൺപക്ഷികൾക്ക് മിക്കവാറും വെളുത്ത തൂവലുകളും പെൺപക്ഷികൾക്ക് കൂടുതലും കറുത്ത തൂവലുകളും ആണ് കാണപ്പെടുന്നത്. സ്നോവി ഔൾ കുുഞ്ഞുങ്ങൾക്ക് കറുത്ത തൂവലുകളാണ് കാണപ്പെടുന്നതെങ്കിലും പിന്നീട് വെളുത്തതൂവലുകൾ ആയി മാറുന്നു. പ്രധാനമായും കരണ്ടുതീനികൾ, വാട്ടർഫൗൾ എന്നിവയെ വേട്ടയാടുന്ന ഒരു ഗ്രൗണ്ട് നെസ്റ്ററാണ് സ്നോവി ഔൾ. മിക്ക സ്നോവി ഔൾ പകൽ ഉറങ്ങുകയും രാത്രിയിൽ വേട്ടയാടുകയും ചെയ്യുന്നു. പക്ഷേ, വേനൽക്കാലത്ത് പ്രത്യേകിച്ചും പകൽ സമയത്തും വേട്ടയാടുന്നു.
ടാക്സോണമി
ലിനേയസ് യഥാർത്ഥത്തിൽ വിവരിക്കുന്ന പക്ഷി വർഗ്ഗങ്ങളിൽ ആദ്യമായി വിവരിച്ചിട്ടുള്ള പല ജീവജാലങ്ങളിൽ ഒന്നാണ് സ്നോവി ഔൾ. 1758-ലെ 'സിസ്റ്റം നാച്യുറ' പത്താമത് എഡിഷനിൽ അതിന് സ്ട്രിക്സ് സ്കാൻഡിയാസിയ എന്ന ദ്വിനാമം നൽകി. ജീനസ് നാമം ബുബോ എന്നത് യൂറേഷ്യൻ ഈഗിൾ-ഔളിന്റെ ലാറ്റിനും സ്കാൻഡിനേവിയയുടെ പുതിയ ലാറ്റിൻ വാക്ക് സ്കാൻഡിയാക എന്നാണ്.
അടുത്തിടെ വരെ സ്നോവി ഔൾ ഒരു പ്രത്യേക ജീനസ് വിഭാഗത്തിൽപ്പെട്ട (Nyctea scandiaca) ഏക അംഗമായി കണക്കാക്കപ്പെട്ടിരുന്നു. എന്നാൽ mtDNA സൈറ്റോക്രോം ബി സീക്വൻസ് ഡാറ്റ (ഓൾസെൻ, 2002) എന്നിവ ബുബോ ജനുസ്സിലെ ഹോർണെഡ് ഔളുകളുമായി വളരെ അടുത്ത ബന്ധമാണ് കാണിക്കുന്നത്. എന്നിരുന്നാലും ചില അധികാരികൾ ഈ വർഗ്ഗീകരണത്തെ കുറിച്ച് തർക്കിക്കുന്നു. ഇപ്പോൾ Nyctea യ്ക്കാണ് മുൻഗണന നൽകുന്നത്.
വിവരണം
യെല്ലോ-ഐഡ്, ബ്ലാക്ക്-ബീക്ക്ഡ് വൈറ്റ് ബേർഡ് എന്നിവയെ വളരെവേഗത്തിൽ തിരിച്ചറിയാൻ സാധിക്കുന്നു. ഇതിന് 52 – നീളവും 125 – ചിറകുവിസ്താരവും 1.6 to 3 kg ഭാരവും കാണപ്പെടുന്നു. വന്യയിനത്തിന്റെ ശരാശരി ആയുസ്സ് പത്ത് വർഷമാണ്. വടക്കേ അമേരിക്കയിലെ മൂങ്ങകളിൽ ഏറ്റവും വലുതാണ് ഇത്. ശരാശരി ഭാരമുള്ള ഏറ്റവും വലിയ സ്പീഷീസ് കൂടിയാണിത്. മുതിർന്ന ആൺപക്ഷി ശുദ്ധമായി വെളുത്തതാണ്. എന്നാൽ പെൺപക്ഷികൾക്ക് ഇരുണ്ട പാടുകൾ കാണപ്പെടുന്നു.
വിതരണം, ആവാസവ്യവസ്ഥ
സാധാരണയായി സ്നോവി ഔളിനെ വടക്കൻ ധ്രുവലയത്തിൽ കാണപ്പെടുന്നു.
ബാഹ്യ ലിങ്കുകൾ
വർഗ്ഗം:ആർട്ടിക് പക്ഷികൾ
ലെന നദി
സൈബീരിയയിൽ നിന്നും ഉത്ഭവിച്ചു ആർട്ടിക് കടലിൽ പതിക്കുന്ന ഒരു റഷ്യൻ നദി ആണ് ലെന നദി. ഇത് ലോകത്തിലെ 11-മത്തെ ഏറ്റവും നീളം കൂടിയ നദി ആണ്. സൈബീരിയയിലെ ബൈക്കൽ മലനിരകളിൽ ആണ് ഈ നദിയുടെ ഉത്ഭവ സ്ഥാനം.
അന്വേഷിച്ചു കണ്ടെത്തിയില്ല
കൊല്ലം ജെനറൽ പിക്ചേഴ്സിനു വേണ്ടി കെ. രവീന്ദ്രനാഥൻ നായർ (രവി) നിർമിച്ച മലയാളചലച്ചിത്രമാണ് അന്വേഷിച്ചു കണ്ടെത്തിയില്ല. ജെനറൽ പിക്ചേഴ്സിന്റെ ആദ്യ സംരംഭാമായിരുന്നു ഈ ചിത്രം. പാറപ്പുറത്തിന്റെ നൊവലിനെ ആസ്പദമാക്കി അദ്ദേഹം തന്നെ തിരക്കഥയും സംഭാഷണവും തയാറക്കി. 1967 സെപ്റ്റംബർ 9-ന് പ്രദർശനം തുടങ്ങിയ ചിത്രം കൊല്ലം പ്രതാപ് തിയേറ്റേഴ്സ് വിതരണം നടത്തി.
പുറത്തേക്കുള്ള കണ്ണികൾ
വർഗ്ഗം:1967-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ വർഗ്ഗം:ഭാസ്കരൻ- ബാബുരാജ് ഗാനങ്ങൾ വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:സാഹിത്യകൃതികളെ ആസ്പദമാക്കിയ ചലച്ചിത്രങ്ങൾ വർഗ്ഗം:രവി നിർമ്മിച്ച ചലച്ചിത്രങ്ങൾ
മാർക്ക് ആന്റണി
മാർക്കസ് അന്റോണിയസ്, (Marcus Antonius) (83BC January 14– 30BC August 1) ഒരു റോമൻ സൈനിക മേധാവിയും, രാഷ്ട്രീയ നേതാവുമായിരുന്നു. മാർക്ക് ആന്റണി എന്ന പേരിലാണ് ഇദ്ദേഹം ഇംഗ്ലീഷ് സംസാരിക്കുന്ന നാടുകളിൽ അറിയപ്പെടുന്നത്. മാർക്കസ് അന്റോണിയസ് ജൂലിയസ് സീസറിന്റെ ഒരു പ്രധാന രാഷ്ട്രീയ അനുയായിയും സുഹൃത്തുമായിരുന്നു. സീസർ കൊല്ലപ്പെട്ടതിനു ശേഷം ഇദ്ദേഹം ഒക്റ്റാവിയനും, മാർക്കസ് ലെപിഡസുമായി ചേർന്ന് റോമിലെ രണ്ടാം ത്രിമൂർത്തി (triumvirate) എന്നറിയപ്പെടുന്ന ഭരണകൂടം സ്ഥാപിച്ചു. ഏതാണ്ട് ഏകാധിപത്യ സ്വഭാവമുള്ള ഈ ത്രിമൂർത്തി ഭരണകൂടം രണ്ട് അഞ്ച് വർഷ കാലാവധികളിൽ (43 ബി സി മുതൽ 33 ബി സി വരെ) റോമൻ റിപ്പബ്ലിക് ഭരിച്ചു. മാർക്കസ് അന്റോണിയസും ഒൿറ്റാവിയനും തമ്മിലുള്ള അഭിപ്രായ വ്യത്യാസങ്ങൾ കാരണം ഈ ത്രിമൂർത്തി (triumvirate) ഭരണകക്ഷി പിളർന്ന് ഒരു ആഭ്യന്തര യുദ്ധത്തിൽ കലാശിച്ചു. ഈ യുദ്ധത്തിൽ ഒൿറ്റാവിയൻ മാർക്ക് ആന്റണിയെ പരാജയപ്പെടുത്തുകയും, അതിനു ശേഷം ആന്റണിയും കാമുകി ക്ലിയോപാട്രയും ആത്മഹത്യ ചെയ്യുകയുമുണ്ടായി. ഇതിനു ശേഷം ഒൿറ്റാവിയൻ അഗസ്റ്റസ് എന്ന പേരിൽ ആദ്യത്തെ റോമൻ ചക്രവർത്തിയായി അവരോധിക്കപ്പെട്ടു. ആന്റണിയുടെ രാഷ്ട്രീയ ജീവിതവും, അന്ത്യവും റോമിന്റെ ഒരു അർദ്ധ ജനാധിപത്യ റിപബ്ലിക്കിൽ നിന്ന് ചക്രവർത്തി ഭരണത്തിൻ കീഴിലുള്ള സാമ്രാജ്യത്തിലേക്കുള്ള പരിവർത്തനത്തിലെ ഒരു പ്രധാന അധ്യായമാണ്.
ആരംഭ കാലം
പ്രാചീന റോമിലെ ഒരു പ്രബലമായ പ്രഭുകുടുംബമായ അന്റോണിയ കുടുംബത്തിൽ 83 ബി സി യിൽ ജനിച്ചു. പിതാവ് മാർക്കസ് അന്റോണിയസ് ക്രെറ്റിക്കസ് റോമിലെ ഒരു പ്രമുഖ രാഷ്ട്രീയ നേതാവായിരുന്നു. അതേ പേരുള്ള പിതാവിന്റെ പിതാവ് മാർക്കസ് അന്റോണിയസ് (പ്രസംഗകൻ) ഒരു പ്രമുഖ രാഷ്ട്രീയ നേതാവും, അറിയപ്പെടുന്ന പ്രസംഗകനുമായിരുന്നു. ആന്റണിയുടെ പിതാവ് റോമൻ റിപ്പബ്ലിക്കിൽ പ്രേറ്റർ (Praetor) പദവി വഹിക്കുന്ന ഒട്ടും കഴിവില്ലാത്ത ഒരുദ്യോഗസ്ഥനായിരുന്നു. സിസറോയുടെ അഭിപ്രായത്തിൽ പദവി ദുരുപയോഗപ്പെടുത്താനുള്ള മിടുക്ക് പോലുമില്ലാത്തത് കൊണ്ടാണ് മാർക്കസ് അന്റോണിയസ് ക്രെറ്റിക്കസ് ആ പദവിയിൽ നിയമിക്കപ്പെട്ടത് ആന്റണിയുടെ മാതാവ് ജൂലിയ റോമിലെ കോൺസൾ (consul) സ്ഥാനം വഹിച്ചിരുന്ന ലുസിയസ് സീസറിന്റെ മകളായിരുന്നു. യൗവനത്തിൽ മാർക്ക് ആന്റണി ഒരു അലസനും സുഖലോലുപനുമായിരുന്നു. അദ്ദേഹം ഒരു കടുത്ത ചൂതുകളിക്കാരനായത്കൊണ്ട് അത്യാവശ്യം കടബാദ്ധ്യതകളുമുണ്ടായിരുന്നു.
ആന്റണിയ്ക്ക് 25 വയസ്സുള്ളപ്പോൾ (58 ബി സി) അദ്ദേഹം തത്ത്വശാസ്ത്രവും, തർക്കശാസ്ത്രവും പരിശീലിക്കാൻ ഏതൻസിൽ പോയി താമസിച്ചു. അവിടെ ചെന്ന് ഒരു വർഷംകഴിഞ്ഞപ്പോൾ സിറിയയുടെ പ്രോകോൺസൽ (governor) ഓലസ് ഗബിനിയസ്, ജുഡിയയുടെ രാജാവായ അരിസ്റ്റോബുലസ് രണ്ടാമനെതിരെ റോമൻ റിപ്പബ്ലിൿ നടത്തിയ യുദ്ധത്തിൽ പങ്കുചേരാൻ ആന്റണിയെ ക്ഷണിച്ചു. ഈ യുദ്ധത്തിൽ ചില പ്രധാന വിജയങ്ങൾ നേടി ആന്റണി ഒരു സൈനിക നേതാവായി പേരെടുത്തു.
സീസറിന്റെ അനുയായി
54 ബി സി യിൽ ആന്റണി ജൂലിയസ് സീസറിന്റെ അധീനതയിലുള്ള സേനയിൽ ഒരു സൈനിക ഉദ്യോഗസ്ഥനായി ജോലിയിൽ പ്രവേശിച്ചു. ഗോളിലെ (gaul) ഗോത്രങ്ങൾക്കെതിരെയുള്ള ഗാല്ലിക് യുദ്ധങ്ങളിൽ ആന്റണി തന്റെ കഴിവ് വീണ്ടും തെളിയിച്ചു. സീസറിന്റെ ബന്ധു കൂടിയായിരുന്ന ആന്റണി അതോടെ സീസറിന്റെ വിശ്വസ്തനും സുഹൃത്തുമായി. സീസറിന്റെ സ്വാധീനം കാരണം ആന്റണി പടി പടിയായി ഉയർന്ന് 50 ബി സി യിൽ പ്ലീബിയൻ ട്രൈബൂണലായി നിയമിക്കപ്പെട്ടു. സീസർ 50 ബി സി യിൽ തന്റെ പ്രോകോൺസൽ പദവിയുടെ കാലാവധി തീരാറാവുന്ന സമയത്ത് റോമിലെ കോൺസൽ പദവിയ്ക്കുള്ള തിർഞ്ഞെടുപ്പിൽ പങ്കെടുക്കാനുള്ള ഉദ്ദേശം പ്രഖ്യാപിച്ചു. ഇതിനെ റോമൻ സെനറ്റിലെ പോംപിയുടെ നേതൃത്വത്തിലുള്ള ഒരു വിഭാഗം ശക്തിയായി എതിർത്തു. പ്രോകോൺസൽ പദവി രാജി വയ്ച്ച് സൈന്യത്തിന്റെ മേധാവി സ്ഥാനം കൈമാറിയിട്ട് തിരഞ്ഞെടുപ്പിൽ പങ്കെടുത്താൽ മതി എന്ന് അവർ ശഠിച്ചു. പ്രോകോൺസൽ പദവിയിലിരിക്കുമ്പോൾ സീസറിനെതിരെ പദവിയുടെ ഇമ്മ്യൂണിറ്റി (immunity from prosecution) കാരണം നിയമ നടപടികൾ എടുക്കാൻ പറ്റില്ലായിരുന്നു. വിരമിച്ച ശേഷം തനിക്കെതിരെ അഴിമതിയ്ക്ക് അന്വേഷണവും നിയമ നടപടികളുമുണ്ടാവുമെന്ന് സീസറിനറിയാമായിരുന്നു. ഇത് തന്നെ ഒതുക്കാനുള്ള ഒരു ശ്രമമാണെന്ന് മനസ്സിലാക്കിയ സീസർ ആദ്യം പ്ലീബിയൻ ട്രൈബൂണലായ ആന്റണിയുടെ വീറ്റോ ഉപയോഗിച്ച് സീസറിനെ പ്രോകോൺസൾ സ്ഥാനത്ത് നിന്ന് മാറ്റുന്ന സെനറ്റിന്റെ ഉത്തരവ് തടയാൻ ശ്രമിച്ചു. ആന്റണിയുടെ സെനറ്റിൽ വീറ്റോ ഉപയോഗിക്കാൻ ശ്രമിച്ചപ്പോൾ ആന്റണിയെയും, മറ്റൊരു സീസർ സപ്പോർട്ടറെയും പോംപി ബലമായി (നിയമ വിരുദ്ധമായി) സെനറ്റിൽ നിന്ന് പുറത്താക്കി. ഇതോടെ സെനറ്റിന്റെ ഉത്തരവ് ധിക്കരിച്ച് സീസർ തന്റെ സേനയുമായി റൂബിക്കൺ നദി കടന്നു തലസ്ഥാന നഗരിയായ റോമിൽ പ്രവേശിച്ചു. ഇതോടെ 49 ബി സിയിലെ ആഭ്യന്തര യുദ്ധം തുടങ്ങി. പോംപിയും സെനറ്റിലെ ഭൂരിപക്ഷ അംഗങ്ങളും റോം നഗരം വിട്ട് പാലായനം ചെയ്തു. ഇവരെ തുരത്തിക്കോണ്ട് സീസറും പുറകെ പോയി.
ഇറ്റലിയുടെ ഭരണം
പോംപിയുമായി യുദ്ധം ചെയ്യാൻ പോയ പുറകെ പോയ വേളയിൽ റോമൻ റിപ്പബ്ലിക്കിന്റെ കേന്ദ്ര പ്രവിശ്യയായ ഇറ്റലിയുടെ ഭരണം സീസർ ആന്റണിയെയാണ് ഏൽപ്പിച്ചിരുന്നത്. ഗ്രീസിലെ ഫർസാലസ് എന്ന സ്ഥലത്ത് വച്ച് സീസർ പോംപിയുടെ സേനകളെ അസന്നിഗ്ദമായി തോൽപ്പിച്ചു. പോംപി ഈജിപ്റ്റിലേക്ക് ഓടി രക്ഷപ്പെട്ടു. സീസർ പുറകെ പോയെങ്കിലും ഇതിനിടെ പോംപി വധിക്കപ്പെട്ടു. വിജയശ്രീ ലാളിതനായി റോമിലേയ്ക്ക് മടങ്ങിയ സീസറെ സെനറ്റ് ഡിക്റ്റേറ്ററായി (latin : magistratus extraordinarius) അവരോധിച്ചു. റോമൻ റിപ്പബ്ലിക്കിൽ സർവ അധികാരങ്ങളുമുള്ള ഒരു പദവിയാണ് ഡിക്റ്റേറ്റർ. ആന്റണിയെ സീസർ തന്റെ പ്രധാന സഹായിയായി മാസ്റ്റർ ഒഫ് ഹോർസസ് (latin : Magister Equitum) എന്ന പദവിയിൽ നിയമിച്ചു. റിപ്പബ്ലിക്കിൽ ഡിക്റ്റേറ്റർ കഴിഞ്ഞാൽ രണ്ടാം സ്ഥാനമുള്ള പദവിയാണിത്. അങ്ങനെ എവിടെയെങ്കിലും യുദ്ധം നയിക്കാൻ സീസർ റോം വിട്ട് പോവുമ്പോൾ ഇറ്റലിയുടെ ഭരണം ഏറ്റെടുത്തിരുന്നത് ആന്റണിയായിരുന്നു. ഒരു മികച്ച സൈനിക നേതാവായിരുന്ന ആന്റണി പക്ഷെ രാജ്യഭരണത്തിൽ അത്രയും മിടുക്കില്ലായിരുന്നു. ആന്റണിക്ക് പറ്റിയ ഒരു പിഴവ് കാരണം റോമിൽ ഒരു കലാപമുണ്ടായി നൂറോളം പൗരന്മാർ മരണമടഞ്ഞു. ഇത് കാരണം സീസർ ആന്റണിയെ സർവ തസ്തികകളിൽ നിന്നും നീക്കം ചെയ്തു. ഇവർ രണ്ട് വർഷത്തോളം പരസ്പരം കണ്ടില്ല. പക്ഷെ ഈ അകൽച്ച അധിക കാലം നീണ്ടില്ല, 44 ബി സി യിൽ സീസർ കോൺസലായി തിരഞ്ഞെടുക്കപ്പെട്ടപ്പോൾ രണ്ടാമനായി വീണ്ടും ആന്റണിയെ നിയമിച്ചു.
സീസറിന്റെ വധത്തിന് ശേഷം ഗൂഢാലോചനക്കാർ സീസറിന്റെ അനുയായികളെയെല്ലാം വധിക്കുമെന്ന് ഭയന്ന് ആന്റണി കുറച്ച് കാലം ഒളിവിൽ പോയി. ഭയപ്പെട്ട പോലെ ഒന്നും സംഭവിക്കാത്ത്പ്പോൾ ആന്റണി റോമിലേക്ക് മടങ്ങി. റോമിലെ സാധാരണക്കാരായ പ്ലീബിയൻ ജനതയുടെ ഇടയിൽ സീസറിന് നല്ല ജനസമ്മതിയുണ്ടായിരുന്നു, ഒരു പറ്റം ആഡ്യ  റോമന്മാർ (patricians) സീസറിനെ വധിച്ചു എന്നറിഞ്ഞ് അവർ അതീവ ക്ഷുഭിതരായി. സീസറിന്റെ ശവസംസ്കാര ചടങ്ങിൽ പങ്കെടുത്ത ജനക്കൂട്ടം അക്രമാസക്തമായി നിയന്ത്രണം വിട്ട് ബ്രൂട്ടസിന്റെയും, കാസ്സിയസിന്റെയും ഗൃഹങ്ങളാക്രമിച്ചു. ബ്രൂട്ടസും മറ്റ് ഗൂഢാലോചനക്കാരും റോം വിട്ട് പാലായനം ചെയ്തു ബ്രൂട്ടസിന്റെ നിയന്ത്രണത്തിലുള്ള സിസാല്പീൻ ഗോൾ (Cisalpine Gaul) പ്രവിശ്യയിൽ അഭയം തേടി. ആന്റണിയും മറ്റ് സീസർ അനുയായികളും ജനവികാരം സീസറെ വധിച്ചവർക്കെതിരെ തിരിക്കാൻ പരമാവധി ശ്രമിച്ചു. സ്ഥിതിഗതികൾ കൂടുതൽ കൂടുതൽ വഷളായി അവസാനം ഒരു ആഭ്യന്തര കലഹത്തിൽ കലാശിച്ചു.
ത്രിമൂർത്തി സഖ്യം
സീസറിന്റെ വില്പത്രപ്രകാരം അനന്തരാവകാശിയായത് സീസറിന്റെ പെങ്ങളുടെ മകളുടെ മകനായ ഒക്റ്റാവിയനായിരുന്നു. ഇത് ആന്റണിക്ക് തെല്ല് ഇച്ഛാഭംഗമുണ്ടാക്കിയിരുന്നു, എന്നാലും, ആന്റണി ഒൿറ്റാവിയനും, ലെപിഡസുമായി സഖ്യം ചേരാൻ തീരുമാനിച്ചു. ഇവർ മൂവരും കൂടി ഒരു ത്രിമൂർത്തി സഖ്യമുണ്ടാക്കി സെനറ്റിന്റെ നിയന്ത്രണം ഏറ്റെടുത്തു. സ്ഥാനമൊഴിയാനുള്ള സെനറ്റിന്റെ ആജ്ഞ ധിക്കരിച്ച് ബ്രൂട്ടസും കാസ്സിയസും ഒരു സേന സമാഹരിച്ച് റോമിനെതിരെ വന്നു. ത്രിമൂർത്തി സഖ്യം റോമൻ സേനയുമായി വിമതരെ നേരിടാൻ പുറപ്പെട്ടു. രണ്ട് സേനകളും കിഴക്കൻ മാസിഡോണിയയിലെ ഫിലിപ്പിയിൽ വച്ച് ഏറ്റ്മുട്ടി. ഫിലിപ്പിയിൽ വച്ച് സേനകൾ തമ്മിൽ രണ്ട് സംഘട്ടനങ്ങൾ നടന്നു. ആദ്യത്തെ സംഘട്ടനത്തിൽ (first battle of Philippi) ഒക്റ്റാവിയന്റെ സേന ബ്രൂട്ടസിനെ നേരിട്ടു, ആന്റണി കാസ്സിയസിന്റെ സേനയെ നേരിട്ടു. ഈ സംഘട്ടനത്തിൽ ആന്റണി കാസ്സിയസിനെ തോല്പിച്ചു, ബ്രൂട്ടസ് ഒക്റ്റാവിയന്റെ സേനയെ തുരത്തി. കാസ്സിയസ് ബ്രൂട്ടസിന്റെ സേനയും തോറ്റു എന്നൊരു തെറ്റായ വാർത്ത കേട്ടു നിരാശിതനായി ആത്മഹത്യ ചെയ്തു. രണ്ടാമത്തെ ഫിലിപ്പി സംഘട്ടനത്തിൽ (second battle of Philippi) ത്രിമൂർത്തി സഖ്യത്തിന്റെ സേന ബ്രൂട്ടസിന്റെ സേനയുടെ മേൽ നിർണ്ണായക വിജയം നേടി. പരാജയം മുന്നിൽ കണ്ട് ബ്രൂട്ടസ് ആത്മഹത്യ ചെയ്തു. ഇതിന് ശേഷം ത്രിമൂർത്തി സഖ്യം റോമൻ റിപ്പബ്ലിക്കിനു മേലുള്ള അവരുടെ അധികാരം ഉറപ്പിച്ചു. റോം നഗരവും, റോമൻ ഇറ്റലിയുടെയും ഭരണം ഒക്റ്റാവിയൻ ഏറ്റെടുത്തു. പടിഞ്ഞാറൻ പ്രവിശ്യകൾ ലെപിഡസിന്റെ ഭരണത്തിലും, കിഴക്കൻ പ്രവിശ്യകൾ ആന്റണിയുടെ കീഴിലുമായി. ത്രിമൂർത്തി സഖ്യത്തിന്റെ എതിരാളികൾക്കെതിരെ കർശന നടപടികളുണ്ടായി അനേകം പേരെ വധ ശിക്ഷയ്ക്ക് വിധിക്കയും അവരുടെ വസ്തുവകകൾ കണ്ടുകെട്ടുകയും ചെയ്തു.
ആന്റണിയും ക്ലിയോപാട്രയും
സീസറിന്റെ പഴയ കാമുകിയായ ക്ലിയോപാട്രയെ ആന്റണി ഇപ്പോഴത്തെ തുർക്കിയിലുള്ള റ്റാർസസ് എന്ന പട്ടണത്തിലേക്ക് വിളിച്ച് വരുത്തി. അവിടെ വച്ച് അവർ തമ്മിൽ സഖ്യത്തിലായി. ക്ലിയോപാട്ര ആന്റണിയുടെ കാമുകിയായി. ക്ലിയോപാട്ര അലക്സാൻഡ്രിയയിലോട്ട് മടങ്ങിയപ്പോൾ ആന്റണിയും കൂടെപ്പോയി. 41 ബി സി യിലെ ശിശിരകാലം ആന്റണി ക്ലിയോപാട്രയോടൊപ്പം ഈജിപ്റ്റിൽ ചിലവഴിച്ചു. 40 ബി സി യിൽ ഒക്റ്റാവിയനും ആന്റണിയുടെ ഭാര്യ ഫുൾവിയായും തമ്മിലുള്ള ചില രാഷ്ട്രീയ പ്രശ്നങ്ങൾ കാരണം ആന്റണിക്ക് റോമിലേക്ക് മടങ്ങേണ്ടി വന്നു. ഇതിനിടെ ഫുൾവിയായെ ഒക്റ്റാവിയൻ ഗ്രീസിലെ സിക്യോണിലേക്ക് (Sicyon) നാടുകടത്താൻ ആജ്ഞാപിച്ചിരുന്നു. അങ്ങോട്ടുള്ള യാത്രാ മധ്യെ ഫുൾവിയ മരണമടഞ്ഞു. റോമിലെത്തിയ ആന്റണി ഒക്റ്റാവിയനുമായി സന്ധി ചെയ്തു, 40 ബി. സി. യിൽ ഒക്റ്റാവിയന്റെ സഹോദരി ഒക്റ്റാവിയയെ കല്യാണം കഴിച്ചു. 42 ബി സി യിൽ നടന്ന ഫിലിപ്പിയിലെ ആഭ്യന്തര യുദ്ധത്തിൽ ബ്രൂട്ടസിനെയും കാസ്സിയസിനെയും പിന്തുണച്ച പാർത്തിയൻ സാമ്രാജ്യം പക്കോറസ് ഒന്നാമന്റെ കീഴിൽ 40 ബി സി യിൽ റോമൻ പ്രവിശ്യയായ സിറിയയും പിന്നീട് ഏഷ്യാമൈനർ മുഴുവനും പിടിച്ചടക്കി, ജുഡിയയുടെ രാജാവായി ആന്റിഗോണസിനെ സ്ഥാപിച്ചു. പക്കോറസിനെ നേരിടാൻ ആന്റണി തന്റെ സേനാ നായകനായ പുബ്ലിയസ് വെന്റിഡിയസിനെ അയച്ചു. വെന്റിഡിയസ് പാർത്തിയൻ സേനയെ ഏഷ്യാ മൈനറിൽ നിന്ന് തുരത്തി. യുദ്ധത്തിൽ പക്കോറസ് കൊല്ലപ്പെട്ടു. ഈ ആക്രമണത്തിനു പ്രതികാരമെന്നോണം ആന്റണി പാർത്തിയൻ സാമ്രാജ്യം ആക്രമിക്കാൻ പദ്ധതിയിട്ടു. ഇതിന് ഒക്റ്റാവിയൻ വാഗ്ദാനം ചെയ്ത സേന പല പ്രശ്നങ്ങൾ കാരണം ഇറ്റലിയിൽ തന്നെ നിന്നു പോയി. ഒടുവിൽ തന്റെ പാർത്തിയൻ പദ്ധതിയിൽ ഒക്റ്റാവിയന്റെ പിന്തുണയിൽ സംശയം തോന്നിത്തുടങ്ങിയ ആന്റണി അലക്സാൻഡ്രിയയിൽ ചെന്ന് ക്ലിയോപാട്രയുടെ സഹായം തേടി. സേന സംഘടിപ്പിക്കാനുള്ള പണം ക്ലിയോപാട്ര നൽകി. ഒരു ലക്ഷം വരുന്ന സേനയുമായി ആന്റണി ജെറുസലേം പിടിച്ചടക്കി ഹെറോദിനെ ജുഡിയയിലെ രാജാവാക്കി. പിന്നീട് ആന്റണി പാർത്തിയയെ ആക്രമിച്ചു. ഈ ആക്രമണം വൻ പരാജയമായിരുന്നു, സേനയുടെ കാൽ ഭാഗവും നഷ്ടപ്പെട്ട് ആന്റണിക്ക് പാർത്തിയയിൽ നിന്ന് പിൻവാങ്ങേണ്ടി വന്നു.
ഇതിനിടെ റോമിൽ ത്രിമൂർത്തി ഭരണകൂടം ഇല്ലാതായി. ഒക്റ്റാവിയൻ ലെപിഡസിനെ രാജി വയ്പ്പിച്ചു ഏതാണ്ട് ഏകാധിപതിയായി ഭരിച്ചു തുടങ്ങി. ഒക്റ്റാവിയൻ ബ്രൂട്ടസിന്റെയും, കാസ്സിയസിന്റെയും ശക്തി കേന്ദ്രങ്ങളായിരുന്ന കുലീന റോമാക്കാരെ (patricians) പ്രീണിപ്പിച്ചു തന്റെ വശത്താക്കാനുള്ള ശ്രമങ്ങൾ തുടങ്ങി. അലക്സാൻഡ്രിയയിൽ കഴിയുന്ന ആന്റണിയെ ഒക്റ്റാവിയൻ പരസ്യമായി വിമർശിക്കാനും തുടങ്ങി. ഭാര്യയെ റോമിൽ ഉപേക്ഷിച്ചു ക്ലിയോപാട്രയോടൊപ്പം കഴിയുന്നു. റോമൻ രീതികൾ ഉപേക്ഷിച്ച് ഒരു ഈജിപ്ഷ്യനെപ്പോലെ ജീവിക്കുന്നു എന്നൊക്കെയായിരുന്നു ഈ ആരോപണങ്ങൾ. പലതവണ ആരോപണങ്ങൾക്ക് മറുപടി പറയാൻ ആന്റണിയെ റോമിലേക്ക് വിളിപ്പിച്ചു, പക്ഷെ ആന്റണി പോയില്ല. വീണ്ടും ഈജിപ്ഷ്യൻ പണവുമായി സേന സമാഹരിച്ച് ആന്റനി അർമേനിയ ആക്രമിച്ചു. ഈ ആക്രമണം വിജയിച്ചു, അതിനു ശേഷം അലക്സാൻഡ്രിയയിൽ നടന്ന വിജയാഘോഷ ചടങ്ങിൽ വച്ച് ആന്റണി ഒക്റ്റാവിയനുമായുള്ള സഖ്യം അവസാനിച്ചു എന്ന് പ്രഖ്യാപിച്ചു. ആന്റണിയുടെ നിയന്ത്രണത്തിലുള്ള പ്രദേശങ്ങൾ അദ്ദേഹം മക്കൾക്കായി വീതിച്ചു കൊടുക്കുന്ന പ്രഖ്യാപനവും നടത്തി. ഇതിന്റെ കൂട്ടത്തിൽ ക്ലിയോപാട്രയിൽ സീസറിന് ജനിച്ച കൈസാരിയൊണെ (Caesarion) സീസറിന്റെ അനന്തരാവകാശിയും ക്ലിയോപാട്രക്കോപ്പം ഈജിപ്റ്റിന്റെ രാജാവായും പ്രഖ്യാപിച്ചു. ഇത് ഒക്റ്റാവിയന് ഒട്ടും സ്വീകാര്യമായിരുന്നില്ല, സീസറിന്റെ അനന്തരാവകാശി എന്നതായിരുന്നു ഒക്റ്റാവിയന്റെ സർവ അധികാരങ്ങളുടെയും സ്രോതസ്സ്, ആന്റണിയുടെ ഈ പ്രഖ്യാപനം ഒരു വലിയ ഭീഷണിയായി ഒക്റ്റാവിയൻ കണ്ടു.
33 ബി സി യിൽ ത്രിമൂർത്തി ഭരണകൂടത്തിന്റെ രണ്ടാമത്തെ അഞ്ച് വർഷ കാലാവധി അവസാനിച്ചു. സെനറ്റ് പിന്നീടത് പുതുക്കിയില്ല. രണ്ട് വശത്തു നിന്നും ആരോപണങ്ങൾ ഒഴുകി. അലക്സാൻഡ്രിയയിൽ നിന്ന് ആന്റണി ഒക്റ്റാവിയന്റെ പെങ്ങൾ ഒക്റ്റാവിയയിൽ നിന്നുള്ള വിവാഹമോചനം അറിയിച്ചു. ഒക്റ്റാവിയൻ നിയമവിരുദ്ധമായി അധികാരം കൈയടക്കിയെന്നും ആ ഭരണത്തിന് യാതൊരു നിയമ സാധുതയും ഇല്ലെന്ന് ആന്റണി പ്രഖ്യാപിച്ചു. മറുപടിയായി ഒക്റ്റാവിയൻ ആന്റണിയുടെ മേൽ രാജ്യദ്രോഹ കുറ്റം ചുമത്തി. പ്രവിശ്യകളുടെ ഭരണം നിയമവിരുദ്ധമായി കൈയടക്കി വയ്ക്കുക, സെനറ്റിന്റെ അനുവാദമില്ലാതെ അന്യ രാജ്യങ്ങളെ ആക്രമിക്കുക എന്നിവയായിരുന്നു ആന്റണിയുടെ മേൽ ചുമത്തപ്പെട്ട കുറ്റങ്ങൾ. 32 ബി സി യിൽ സെനറ്റ് ആന്റണിയെ സർവ അധികാരങ്ങളിൽ നിന്നും നീക്കി ഈജിപ്റ്റിനെതിരെ യുദ്ധം പ്രഖ്യാപിച്ചു. 31 ബി സി യിൽ റോമും ഈജിപ്റ്റും തമ്മിലുള്ള യുദ്ധം തുടങ്ങി. യുദ്ധം നയിച്ചത് ഒക്റ്റാവിയന്റെ പ്രധാന സേനാനായകൻ മാർക്കസ് അഗ്രിപ്പയായിരുന്നു. യുദ്ധത്തിൽ ഒക്റ്റാവിയന്റെ സേന നിർണായകമായ വിജയങ്ങൾ നേടി ഈജിപ്റ്റിൽ പ്രവേശിച്ചു. അന്ത്യം മുന്നിൽ കണ്ട ആന്റണി ആത്മഹത്യ ചെയ്തു. കുറച്ച് ദിവസങ്ങൾ കഴിഞ്ഞ് ക്ലിയോപാട്രയും ആത്മഹത്യ ചെയ്തു. കൈസാരിയൊണെയും (Caesarion), ആന്റണിയുടെ മൂത്ത മകൻ ( മൂന്നാൻ ഭാര്യ ഫുൾവിയയുടെ മകൻ) മാർക്കസ് അന്റോണിയസ് ആന്റില്ലസിനെയും ഒക്റ്റാവിയൻ വധ ശിക്ഷയ്ക്ക് വിധിച്ചു. ആന്റണിയുടെ മറ്റുള്ള മക്കളെ (ക്ലിയോപാട്രയിൽ ജനിച്ച മക്കൾ ഉൾപ്പെടെ) ഒക്റ്റാവിയൻ വെറുതെ വിട്ടു. വിജയശ്രീ ലാളിതരായി റോമിലേക്ക് മടങ്ങിയ ഒക്റ്റാവിയനെയും, മാർക്കസ് അഗ്രിപ്പയെയും സെനറ്റ് കോൺസൾ പദവിയിലോട്ടുയർത്തി.
അവലംബം
വർഗ്ഗം:റോം വർഗ്ഗം:റോമാ സാമ്രാജ്യം വർഗ്ഗം:റോമിന്റെ ചരിത്രം വർഗ്ഗം:ബി.സി. 83-ൽ ജനിച്ചവർ വർഗ്ഗം:ബി.സി. 30-ൽ മരിച്ചവർ വർഗ്ഗം:പ്രാചീന റോം വർഗ്ഗം:റോമിൽ നിന്നുള്ളവർ വർഗ്ഗം:ജൂലിയസ് സീസർ
അഖിലേന്ത്യയുടെ മെത്രാപ്പോലീത്ത
ക്നായി തോമാ
ക്രി. വ. 345ൽ കേരളത്തിലേക്ക് വന്നു എന്ന് കരുതപ്പെടുന്ന ഒരു ക്രൈസ്തവ വർത്തക പ്രമാണിയാണ് ക്നായി തോമാ. എട്ടാം നൂറ്റാണ്ടിലോ അല്ലെങ്കിൽ അതിന് ശേഷമോ ആണ് ഇദ്ദേഹം വന്നത് എന്ന് മറ്റ് ചില ഭാഷ്യങ്ങൾ നിലവിലുണ്ട്. ചരിത്രകാരന്മാർ പലരും ഈ അനുമാനം ശരിവയ്ക്കുന്നു. ഇദ്ദേഹം യഥാർത്ഥത്തിൽ ഒരു ബിഷപ്പായിരുന്നു എന്ന് കരുതുന്നവരുണ്ട്. ക്നായി തോമായ്ക്ക് കൊടുങ്ങല്ലൂരിലെ ചേരമാൻ പെരുമാളിൽ നിന്ന് ലഭിച്ചു എന്ന് പരമ്പരാഗതമായി വിശ്വസിക്കുന്ന രാജകീയ അവകാശങ്ങൾ അടങ്ങിയ ചെമ്പ് പട്ടയങ്ങൾ അഥവാ ക്നായിത്തൊമ്മൻ ചെപ്പേടുകൾ നിലവിലില്ല. നഷ്ടപ്പെട്ടു എന്ന് പറയപ്പെടുന്ന ഈ ചെമ്പ് ശാസനത്തിന്റെ അവ്യക്തമായ ഒരു പോർച്ചുഗീസ് തർജ്ജമ മാത്രമാണ് ലഭ്യമായിട്ടുള്ളത്. അതുകൊണ്ട് ക്നായി തോമായെ ഒരു ഐതിഹാസിക വ്യക്തിത്വമായി, ഒരു സാങ്കൽപ്പിക കഥാപാത്രമായി പോലും, കണക്കാക്കുന്നവരുടെ എണ്ണം ചെറുതല്ല.
മാർ സാബോർ, മാർ അഫ്രോത്ത്
കേരളത്തിലെ മാർത്തോമാ നസ്രാണികളുടെ ഇടയിൽ വിശുദ്ധന്മാരായി ഗണിക്കപ്പെടുന്ന രണ്ട് മെത്രാന്മാരാണ് മാർ സാബോർ, മാർ അഫ്രോത്ത് എന്നിവർ. 823ലാണ് ഇവർ കേരളത്തിൽ എത്തിച്ചേർന്നത് എന്ന് കരുതപ്പെടുന്നു. കൊല്ലം തുടങ്ങി കേരളത്തിലെ നിരവധി ക്രൈസ്തവ പള്ളികൾ സ്ഥാപിച്ചതും ബലപ്പെടുത്തിയതും ഇവരാണെന്ന് വിശ്വസിക്കപ്പെടുന്നു. കൊല്ലം പട്ടണം, അവിടെയുണ്ടായിരുന്ന തരിസാപ്പള്ളി, കൊല്ലം പട്ടണത്തിന്റെ സ്ഥാപനവുമായി ബന്ധപ്പെട്ട് രൂപപ്പെട്ട കൊല്ലവർഷം എന്നിവയുടെ സ്ഥാപകൻ തരിസാപ്പള്ളി ശാസനത്തിൽ രേഖപ്പെടുത്തപ്പെട്ട ഈശോ ദ് താപിർ അല്ലെങ്കിൽ ശാസനം ഏറ്റുവാങ്ങിയ മറുവാൻ സാപിർ ഈശോ എന്ന മേൽപ്പറഞ്ഞ മാർ സാബോർ ആണെന്ന് വിശ്വസിക്കപ്പെടുന്നു. തരീസാപ്പള്ളി ശാസനത്തിലെ പാഹ്ലവി കൈയ്യൊപ്പുകളിൽ ഒന്ന് മാർ അപ്രോത്തിന്റേതാകാം. ദക്ഷിണേന്ത്യയിൽ നിന്ന് ലഭിച്ചിട്ടുള്ള മാർത്തോമാ സ്ലീവാകളിൽ അഥവാ പാഹ്ലവി ആലേഖിത കൽക്കുരിശുകളിൽ എഴുതപ്പെട്ടിരിക്കുന്ന പാഹ്ലവി ലിഖിതത്തിന്റെ വിവിധ വ്യാഖ്യാനങ്ങളിൽ സാപോർ, അപ്രോത്ത് തുടങ്ങിയ പേരുകൾ പ്രത്യക്ഷപ്പെടുന്നുണ്ട്.
മാർ യോഹന്നാൻ (880)
പതിനാറാം നൂറ്റാണ്ടിലെ പോർച്ചുഗീസ് എഴുത്തുകാരിൽ ഒരാളായ ഡിയോഗോ ഡോ കൂട്ടോ രേഖപ്പെടുത്തുന്നത് അനുസരിച്ച്, സാപോർ, അഫ്രോത്ത് പിതാക്കന്മാരുടെ കാലശേഷം ഇന്ത്യയിൽ നിന്ന് മെസൊപ്പൊട്ടേമിയയിലേക്ക് സഭയുടെ ഒരു പ്രതിനിധി സംഘം പോയി. അക്കാലത്ത് സഭയിൽ പൗരോഹിത്യ ശ്രേണിയിൽ അവശേഷിച്ചത് ഒരു മ്ശംശാന മാത്രമായിരുന്നു. വൈദിക പട്ടം ഏറ്റവരുടെ അഭാവം മൂലം കുർബാന അടക്കമുള്ള കൂദാശകൾ അദ്ദേഹം തന്നെ പരികർമ്മം ചെയ്തുവന്നു. സഭയ്ക്കായി പുതിയ മെത്രാപ്പോലീത്തയെ തേടുന്നതിനാണ് പ്രതിനിധിസംഘം അവിടേക്ക് പോയത്. തുടർന്ന് കാതോലിക്കോസ് ഇന്ത്യയ്ക്കായി യോഹന്നാൻ എന്ന മെത്രാപ്പോലീത്തയെ അഭിഷേകം ചെയ്ത് അയച്ചു. അദ്ദേഹത്തോടൊപ്പം മാർ ദുവാ, മാർ തോമാ എന്നീ രണ്ട് ബിഷപ്പുമാരെയും അയച്ചു. നിയമനം അനുസരിച്ച് അവരിൽ മാർ ദുവാ സോകോത്ര ദ്വീപിലേക്കും മാർ തോമാ ദക്ഷിണ ചൈന അഥവാ 'മാസിൻ' എന്നിവിടങ്ങളിലേക്ക് പോയി. യോഹന്നാൻ കൊടുങ്ങല്ലൂരിനെ തന്റെ മെത്രാസനത്തിന്റെ ആസ്ഥാനമാക്കി. കാതോലിക്കോസ് ഏനോഷിന്റെ കാലത്താകാം ഇത് സംഭവിച്ചത്.
മാർ യോഹന്നാൻ (1122)
1122-ൽ, ഇന്ത്യയുടെ മെത്രാപ്പോലീത്ത ആയിരുന്നു മാർ യോഹന്നാൻ. ഇദ്ദേഹം തന്റെ സാമന്ത ബിഷപ്പുമാരോടൊപ്പം കോൺസ്റ്റാന്റിനോപ്പിളിലേക്കും അവിടെ നിന്ന് റോമിലേക്കും പോയി, കാലിക്സ്റ്റസ് രണ്ടാമൻ മാർപ്പാപ്പയിൽ നിന്ന് പാലിയം സ്വീകരിച്ചതായും മൈലാപ്പൂരിലെ മാർ തോമാ ശ്ലീഹായുടെ കബറിടത്തിൽ നടന്ന അത്ഭുതങ്ങൾ അദ്ദേഹം മാർപ്പാപ്പയോടും കർദ്ദിനാൾമാരോടും വിവരിച്ചതായും പറയപ്പെടുന്നു. ഇതിന്റെ ചരിത്രപരത സ്ഥിരീകരിക്കാവുന്ന പ്രാഥമിക ചരിത്ര രേഖകൾ ലഭ്യമല്ലെങ്കിലും പല പിൽക്കാല രേഖകൾ ഈ പാരമ്പര്യം പരാമർശിക്കുന്നുണ്ട്. പ്രെസ്റ്റർ ജോൺ എന്നപേരിൽ യൂറോപ്പിൽ പ്രസിദ്ധനായ ഇന്ത്യൻ ക്രൈസ്തവ പുരോഹിതൻ ഇദ്ദേഹമാണെന്ന് ഗണിക്കപ്പെടുന്നു. 1160കളിൽ പ്രെസ്റ്റർ ജോണിന്റേത് എന്ന് അവകാശപ്പെടുന്ന ഒരു കത്ത് പ്രത്യക്ഷപ്പെട്ടു. അടുത്ത ഏതാനും നൂറ്റാണ്ടുകളിൽ ഈ കത്തിന്റെ നൂറിലധികം വ്യത്യസ്ത പതിപ്പുകൾ പ്രസിദ്ധീകരിക്കപ്പെട്ടു. മിക്കപ്പോഴും, കത്ത് റോമിലെ ബൈസന്റൈൻ ചക്രവർത്തിയായ ഇമ്മാനുവൽ ഒന്നാമനെ അഭിസംബോധന ചെയ്തുകൊണ്ടുള്ളതാണ്. മറ്റ് ചിലത് മാർപ്പാപ്പയെയോ ഫ്രാൻസിലെ രാജാവിനെയോ അഭിസംബോധന ചെയ്യുന്നവയും.
ഈ കത്തുകളിൽ നിരവധി തവണ ഇന്ത്യയെ കുറിച്ച് പരാമർശം ഉണ്ട്. പൗരാണിക കാലത്ത് ഇന്ത്യ എന്ന് നിരവധി വ്യത്യസ്ത പ്രദേശങ്ങൾ അറിയപ്പെട്ടിരുന്നു. എന്നിരുന്നാലും കത്തുകളിൽ ഒന്നിൽ കാലിക്കറ്റ് പരാമർശിച്ചിരിക്കുന്നു. മലബാർ തീരത്തെ തുറമുഖമായ കോഴിക്കോടാണ് ഇത് എന്ന് അനുമാനിക്കപ്പെടുന്നു. ഇന്ത്യയിലാണ് മാർത്തോമാ ശ്ലീഹായുടെ കബറിടം എന്നും കത്തുകളിൽ ചിലതിൽ പരാമർശിക്കപ്പെടുന്നുണ്ട്. ഇതിൽനിന്ന് ആധുനിക ഇന്ത്യ പ്രത്യേകിച്ച് അതിൻറെ തെക്കൻ മേഖല ആണ് കത്തിൽ പരാമർശിക്കപ്പെടുന്ന ഇന്ത്യ എന്ന് കണക്കാക്കപ്പെടുന്നു. കത്തുകളിൽ ചിലതിൽ ഇന്ത്യയിൽ മാർത്തോമായുടെ ഓർമ്മ ദിനം പെരുന്നാൾ ആയി ആചരിക്കപ്പെടുന്നു എന്നും പരാമർശം ഉണ്ട് കേരളത്തിലെ മാർത്തോമാ നസ്രാണികൾ ആചരിക്കുന്ന ദുക്റാന പെരുന്നാളാണ് ഇത് എന്ന് അനുമാനിക്കപ്പെടുന്നു ഇതിനു പുറമേ കുരുമുളക് കൃഷിയെക്കുറിച്ചും കത്തുകളിൽ പലയിടത്തും പരാമർശിക്കപ്പെടുന്നു അക്കാലത്ത് കുരുമുളകിൻറെ പ്രധാന ഉൽപാദന കേന്ദ്രം മലബാർ തീരം ആയിരുന്നു എന്ന വസ്തുതയും ഈ വാദഗതിയെ സാധൂകരിക്കുന്നു.
മാർ യാക്കോവ് (1301)
1301ൽ ഇന്ത്യയിൽ വെച്ച് എഴുതപ്പെട്ട ഒരു ചരിത്രരേഖയിൽ പരാമർശിക്കപ്പെടുന്ന സഭാധ്യക്ഷനാണ് മാർ യാക്കോവ്. വിശുദ്ധ പൗലോസിന്റെ ലേഖനങ്ങളുടെ സുറിയാനിയിലുള്ള ഒരു വായനാപുസ്കതമാണ് മേൽപ്പറഞ്ഞ ചരിത്രരേഖ. രാജനഗരമായ ശെംഗലയിലെ മാർ കുര്യാക്കോസ് സഹാദായുടെ പള്ളിയിൽ വെച്ച് എഴുതപ്പെട്ടതാണ് ഇത് എന്ന് പുസ്തകത്തിന്റെ മുഖവുരയിൽ പരാമർശിക്കപ്പെടുന്നു. കൊടുങ്ങല്ലൂർ ആണ് ശെംഗല എന്ന് അനുമാനിക്കപ്പെടുന്നു. പൗരസ്ത്യ കാതോലിക്കോസ് പാത്രിയർക്കീസ് തുർക്കി വംശജനായ മാർ യാഹ്ബാലാഹായുടെയും അഖിലേന്ത്യയുടെ മെത്രാപ്പോലീത്തയും വാതിലുമായ മാർ യാക്കോവിന്റെയും കാലത്താണ് ഇത് എഴുതപ്പെട്ടത് എന്നും പുസ്തകത്തിന്റെ പകർത്തിയെഴുത്തുകാരനായ സഖറിയാ ബർ യൗസേപ്പ് ബർ സഖറിയാ രേഖപ്പെടുത്തിയിരിക്കുന്നു.
മാർ യോഹന്നാൻ, മാർ തോമാ (1490)
1490ൽ മലബാറിലെ മാർത്തോമാ നസ്രാണികൾ താങ്കളുടെ പ്രതിനിധികളായി മൂന്ന് പേർ മെസൊപ്പൊട്ടാമിയയിലേക്ക് അയച്ചു. ഗീവർഗീസ്, മഥ്യാസ്, യൗസേപ്പ് എന്നിവരായിരുന്നു അവർ. ഇവർ പൗരസ്ത്യ കാതോലിക്കോസിനെ കണ്ട് ഇന്ത്യയിലേക്ക് മെത്രാന്മാരെ തേടാൻ മെസൊപ്പൊട്ടാമിയയിലെ ഗസ്സാർതയിൽ എത്തിച്ചേർന്നു. കാതോലിക്കോസ് ശിമയോൻ നാലാമൻ അവരെ വൈദികരായി അഭിഷേകം ചെയ്യുകയും അവരുടെ അപേക്ഷ സ്വീകരിച്ച് രണ്ട് റമ്പാന്മാരെ തിരഞ്ഞെടുത്ത് മാർ യോഹന്നാൻ, മാർ തോമാ എന്നീ പേരുകളിൽ ബിഷപ്പുമാരായി വാഴിച്ച് അവരോടൊപ്പം ഇന്ത്യയിലേക്ക് അയച്ചു. രണ്ടുപേരുടെയും ആദ്യത്തെ പേര് യൗസേപ്പ് എന്നായിരുന്നു. മാർ ഔഗേൻ ആശ്രമത്തിലെ രണ്ട് സന്യാസിമാർ ആയിരുന്നു അവർ. ഇവരിൽ മാർ യോഹന്നാൻ ഇന്ത്യയിൽ തന്നെ തുടർന്ന് സഭാഭരണം ഏറ്റെടുത്തു. മെസപ്പൊട്ടാമിയയിലേക്ക് യാത്ര ചെയ്ത മൂന്നു വൈദികരിൽ ഒരാളും പകലോമറ്റം കുടുംബാംഗവുമായ ഗീവർഗീസിനെ തന്റെ അർക്കദിയാക്കോനായി അദ്ദേഹം നിയമിച്ചു. അതേസമയം മാർ തോമാ യൗസേപ്പ് എന്ന വൈദികനോടൊപ്പം കാതോലിക്കോസിന്റെ അടുക്കലേക്ക് തിരിച്ചു പോയി. ഈ വൈദികനാണ് പ്രസിദ്ധനായ ഇന്ത്യക്കാരൻ യൗസേപ്പ്. കാതോലിക്കോസിന്റെ കാലശേഷമാണ് മാർ തോമാ ഇന്ത്യയിലേക്ക് മടങ്ങിയെത്തിയത്. മാർ യോഹന്നാന്റെ കാലം മാർത്തോമാ നസ്രാണികൾക്ക് വളരെ നിർണായകമായിരുന്നു. കൊടുങ്ങല്ലൂരിൽ ആസ്ഥാനം നിലനിർത്താൻ ശ്രമിച്ച അദ്ദേഹത്തിന് അവിടെ വലിയ പ്രതിസന്ധികൾ നേരിട്ടു. പ്രാദേശിക രാജാവിന്റെ പിന്തുണയോടെ വടക്ക് നിന്നുള്ള മുസ്ലിമുങ്ങൾ കൊടുങ്ങല്ലൂർ ആക്രമിക്കുകയും ക്രൈസ്തവ പള്ളികൾ ആക്രമിച്ച് നശിപ്പിച്ചും വൈദികരെ കൊലപ്പെടുത്തിയും ഇദ്ദേഹത്തിന്റെ അവിടത്തെ ഭരണകാലം കഠിനമാക്കുകയും ചെയ്തു. ഇതിനേത്തുടർന്ന് നസ്രാണികൾ പ്രാദേശികമായി പോർച്ചുഗീസുകാരുമായി സഖ്യത്തിൽ എത്തിച്ചേർന്നു. 1502ൽ കിഴക്കിന്റെ സഭയുടെ പരമാധ്യക്ഷനായി തിരഞ്ഞെടുക്കപ്പെട്ട മാർ ഏലിയ അഞ്ചാമനെ മാർ തോമാ സന്ദർശിച്ചു. ഇദ്ദേഹം മലബാറിലേക്ക് തിരിച്ചു വന്നപ്പോൾ ഏലിയാ അഞ്ചാമൻ ഇന്ത്യക്കുവേണ്ടി തിരഞ്ഞെടുത്തു വാഴിച്ച മൂന്നു ബിഷപ്പുമാർ കൂടി ഇദ്ദേഹത്തോടൊപ്പം ഉണ്ടായിരുന്നു.
മാർ യാഹ്ബാലാഹാ (1504)
1502ൽ പൗരസ്ത്യ കാതോലിക്കോസ് സ്ഥാനത്ത് ആരോഹിതനായ മാർ ഏലിയാ അഞ്ചാമൻ ഇന്ത്യയിലേക്ക് മൂന്ന് ബിഷപ്പുമാരെ നിയമിച്ച് അയച്ചു. മാർ യാഹ്ബാലാഹാ, മാർ യാക്കോവ്, മാർ ദനഹാ എന്നിവരായിരുന്നു  അവർ. അവരോടൊപ്പം മാർ തോമായും ഇന്ത്യയിലേക്ക് മടങ്ങിയെത്തി. മലബാറിൽ എത്തിയ ഇവരെ നസ്രാണികൾ വിശുദ്ധ പിതാക്കന്മാർ എന്ന അർത്ഥം വരുന്ന മാറാബ്ബാന്മാർ എന്ന് വിളിച്ചു. മാർ യാഹ്ബാലാഹാ ആണ് മെത്രാപ്പോലീത്തയായി നിയമിക്കപ്പെട്ടത്. റമ്പാൻ ദാവീദ് അറീഖ എന്നാണ് ഇദ്ദേഹം ഇതിനുമുമ്പ് അറിയപ്പെട്ടിരുന്നത്. ഇവർ കേരളത്തിൽ എത്തിയപ്പോൾ മാർ യോഹന്നാനെ കണ്ടുമുട്ടിയതായി രേഖപ്പെടുത്തിയിരിക്കുന്നു. മാർ യാഹ്ബാലാഹാ, മാർ തോമാ, മാർ യാക്കോവ്, മാർ ദനഹാ എന്നിവർ കാതോലിക്കോസിനെ അഭിസംബോധന ചെയ്ത് എഴുതി അയച്ച കത്ത് അക്കാലത്തെ കേരളത്തെക്കുറിച്ചും നസ്രാണികളുടെയും വിവരണം നൽകുന്ന സുപ്രധാന രേഖയാണ്.
മാർ ദെനഹാ
കിഴക്കിന്റെ കാതോലിക്കോസ് മാർ ഏലിയാ അഞ്ചാമൻ ഇന്ത്യയിലേക്ക് അയച്ച മൂന്ന് ബിഷപ്പുമാരിൽ ഏറ്റവും ഇളയ ആളായിരുന്നു മാർ ദെനഹാ. മെത്രാഭിഷേകത്തിനു മുമ്പ് ഇദ്ദേഹത്തിൻറെ പേര് റമ്പാൻ ഗീവർഗീസ് എന്നായിരുന്നു. മാർ യാക്കോവ് ആവൂന കൊടുങ്ങല്ലൂർ ആസ്ഥാനമാക്കിയപ്പോൾ ഇദ്ദേഹം കൊല്ലം പട്ടണം തന്റെ ആസ്ഥാനമാക്കി പ്രവർത്തിച്ചു. പോർച്ചുഗീസുകാർ മാർത്തോമാ നസ്രാണികളുടെ ഇടയിൽ നടത്തുന്ന ഇടപെടലുകളെയും അവരെ കത്തോലിക്കാ സഭയിൽ ചേർക്കാനുള്ള പരിശ്രമങ്ങളെയും ഇദ്ദേഹം ശക്തമായി പ്രതിരോധിച്ചിരുന്നു. ഇതുകൊണ്ട് പോർച്ചുഗീസുകാർ തന്നെ തടവിലാക്കുമോ എന്ന ഭയം ഇദ്ദേഹത്തിന് ഉണ്ടായിരുന്നു. ഇദ്ദേഹത്തിൻറെ ഈ ആശങ്ക യാഥാർത്ഥ്യമാവുകയും പോർച്ചുഗീസുകാർ അദ്ദേഹത്തെ പിടികൂടി ഗോവയിൽ തടങ്കലിൽ ആക്കുകയും ചെയ്തു. കുറച്ചു കാലം മാർ ദെനഹാ ഗോവയിൽ തടവിൽ കഴിഞ്ഞു. അതിനുശേഷം അവിടെ നിന്ന് രക്ഷപ്പെട്ട് മലബാറിൽ എത്തി. കൊല്ലത്തും കൊടുങ്ങല്ലൂരും പോർച്ചുഗീസുകാർ സ്വാധീനമുറപ്പിച്ചതാനാൽ നസ്രാണികൾ അധികമുള്ള ഉൾനാടൻ പ്രദേശങ്ങളിലേക്ക് ഇദ്ദേഹം താമസം മാറ്റി. യാക്കോവ് ആവൂന പോർച്ചുഗീസുകാരുമായി സൗഹാർദ്ദത്തിൽ എത്തിച്ചേർന്നത് ഇദ്ദേഹം എതിർത്തു. ഇത് രണ്ട് മെത്രാന്മാരും തമ്മിലുള്ള ഭിന്നതയിലേക്ക് നയിച്ചു. കുറെയധികം കാലം കടമറ്റം പള്ളി കേന്ദ്രീകരിച്ചാണ് ഇദ്ദേഹം പ്രവർത്തിച്ചിരുന്നത്. അവിടെ വലിയ ജനകീയ പിന്തുണ ആർജ്ജിച്ച അദ്ദേഹം ചില വൈദികരെയും മറ്റും പേർഷ്യൻ വൈദ്യം, മന്ത്രവാദം, ഭൂതോച്ചാടനം എന്നിവ അഭ്യസിപ്പിച്ചിരുന്നു. മാർ ദെനഹായുടെ മരണാനന്തരം കടമറ്റം പള്ളിയിൽ ഭൗതികദേഹം കബറടക്കപ്പെട്ടു.
മാർ യൗസേപ്പ് സൂലാഖ
കൽദായ കത്തോലിക്കാ സഭയിൽ നിന്ന് കേരളത്തിൽ എത്തിയ ആദ്യ മെത്രാപ്പോലീത്തയാണ് മാർ യൗസേപ്പ്. 1552ൽ സഭയുടെ സ്ഥാപക പാത്രിയർക്കീസ് ആയിത്തീർന്ന ശിമയോൻ എട്ടാമൻ യോഹന്നാൻ സൂലാഖയുടെ സഹോദരനായിരുന്നു ഇദ്ദേഹം. 1555നുശേഷം പാത്രിയർക്കീസ് അബ്ദീശോ നാലാമനാണ് ഇദ്ദേഹത്തെ ഇന്ത്യയിലേക്ക് നിയമിച്ച് അയച്ചത്. പാത്രിയർക്കീസിന്റെ പ്രതിനിധിയായി മാർ ഏലിയ എന്ന മറ്റൊരു മെത്രാപ്പോലീത്തയോടും രണ്ട് ലത്തീൻ കത്തോലിക്കാ ഡൊമിനിക്കൻ സന്യാസികളോടും ഒപ്പമാണ് ഇദ്ദേഹത്തെ അയച്ചത്. എന്നാൽ ഇന്ത്യയിലെത്തിയ യൗസേപ്പിനെയും സഹചാരികളെയും പോർട്ടുഗീസ് മിഷനറിമാർ തടഞ്ഞു. ഇന്ത്യയിലെ മുഴുവൻ ക്രിസ്ത്യാനികളും പോർട്ടുഗീസ് രാജാവ് നിയമിക്കുന്ന ഗോവാ മെത്രാപ്പോലീത്തയുടെ അധികാരത്തിൻ കീഴിൽ ആണ് എന്നാണ് മിഷനറിമാർ അവകാശപ്പെട്ടിരുന്നത്. സുറിയാനി മെത്രാന്മാർ തങ്ങളുടെ നിയമപരമായ അധികാരമേഖലയിൽ അതിക്രമിച്ചുകയറാൻ ശ്രമിക്കുന്നു എന്ന് അവർ വാദിച്ചു. അവർ യൗസേപ്പിനെയും മറ്റ് മൂന്നുപേരെയും ഗോവയിൽവച്ച് പിടികൂടി തടവിലാക്കി. മാർ അബ്രാഹം എന്ന സ്വതന്ത്ര പൗരസ്ത്യ സുറിയാനി മെത്രാപ്പോലീത്തയുടെ മലബാറിലെ ഇടപെടലുകൾ തടയാൻ പോർട്ടുഗീസുകാർ മാർ യൗസേപ്പിനെ മലബാറിലേക്ക് അയക്കാൻ തീരുമാനിച്ചു. അങ്ങനെ തടങ്കലിൽ നിന്ന് മോചിപ്പിക്കപ്പെട്ട് മാർ യൗസേപ്പും മാർ ഏലിയായും മലബാറിൽ എത്തിച്ചേർന്നു. മലബാറിലെ സുറിയാനി പള്ളികളിലെ സന്ദർശനത്തിന് ശേഷം പാത്രിയർക്കീസിനുള്ള നസ്രാണികളുടെ സമ്മാനങ്ങളുമായി മാർ ഏലിയാ അസ്സീറിയയിലേക്ക് തിരിച്ചു പോവുകയും പാത്രിയർക്കീസിനെ കണ്ട് വിവരങ്ങൾ ധരിപ്പിക്കുകയും പിന്നീട് മാർപ്പാപ്പയ്ക്ക് റിപ്പോർട്ട് സമർപ്പിക്കുകയും ചെയ്തു. അധികം വൈകാതെ മാർ അബ്രാഹം തടവിലാക്കപ്പെട്ടു. കത്തോലിക്കാ വിശ്വാസം ഏറ്റുപറഞ്ഞ അദ്ദേഹത്തെ മിഷനറിമാർ അസ്സീറിയയിലേക്ക് മടക്കിയയച്ചു. അതേസമയം മാർ യൗസേപ്പിന്റെമേൽ നെസ്തോറിയൻ പാഷണ്ഡത ആരോപിച്ച് ഇദ്ദേഹത്തെ ഗോവയിലെ മതവിചാരണക്കോടതിയിൽ ഹാജരാക്കി. അവിടെ നിന്നും ലിസ്ബണിലേക്ക് അയയ്ക്കപ്പെട്ട ഇദ്ദേഹത്തിന് പോൾ നാലാമൻ മാർപ്പാപ്പയുടെ അനുകൂലമായ ഒരു കത്ത് ലഭിച്ചു. ഇതനുസരിച്ച് 1564ഓടെ മാർ യൗസേപ്പ് മലബാറിൽ മടങ്ങിയെത്തി. മലബാറിൽ സഭാഭരണം ഏറ്റെടുത്ത മാർ യൗസേപ്പ് പള്ളികൾ സ്ഥാപിക്കുകയും ആരാധനാകർമ്മങ്ങൾ അനുഷ്ഠിക്കുകയും ചെയ്തു. മിഷനറിമാരുടെ സമ്മർദ്ധത്തേടുർന്ന് മാർത്തോമാ നസ്രാണികളുടെ ആരാധനാക്രമത്തിൽ റോമൻ വൽക്കരണങ്ങൾ ആരംഭിച്ചത് ഇദ്ദേഹത്തിൻറെ കാലത്താണ്. എന്നിരുന്നാലും സുറിയാനി ഭാഷ അഭ്യസിക്കാതെ ലത്തീൻ മിഷണറിമാരുടെ സെമിനാരികളിൽ പഠിച്ചിറങ്ങുന്ന വിദ്യാർത്ഥികളെ വൈദികരായി നിയമിക്കാൻ ഇദ്ദേഹം തയ്യാറായിരുന്നില്ല. പോൾ നാലാമൻ മാർപ്പാപ്പയുടെ കാലശേഷം മിഷനറിമാർ യൗസേപ്പിന്റെമേൽ നെസ്തോറിയൻ പാഷണ്ഡത വീണ്ടും ആരോപിച്ചു തുടങ്ങുകയും 1567ഓടെ ഇദ്ദേഹത്തെ വീണ്ടും തടവിലാക്കുകയും ചെയ്തു. ലിസ്ബണിലേക്കും റോമിലേക്കും അയയ്ക്കപ്പെട്ട ഇദ്ദേഹം റോമിലെ അന്തിമ വിചാരണയിൽ ഒരിക്കൽ കൂടി നിരപരാധനായി പ്രഖ്യാപിക്കപ്പെട്ടു. ഇതിനിടയിൽ 1569ൽ റോമിൽ വെച്ച് ഇദ്ദേഹം മരണപ്പെട്ടു. ഇദ്ദേഹത്തെ റോമിൽത്തന്നെ കബറടക്കി.
ശ്രുതി ശരണ്യം
മലയാളത്തിലെ ഒരു ഗാനരചയിതാവും സംവിധായികയുമാണ് ശ്രുതി ശരണ്യം. ബാലേ എന്ന സംഗീതചിത്രത്തിലൂടെ ശ്രദ്ധിക്കപ്പെട്ടു. ആദ്യകാലത്ത് ശ്രുതി നമ്പൂതിരി എന്ന പേരിലായിരുന്നു അറിയപ്പെട്ടിരുന്നത്.
സംവിധാനരംഗത്ത്
ഒരു റഷ്യൻ ചെറുകഥയെ അടിസ്ഥാനമാക്കി ഹ്രസ്വചിത്രം സംവിധാനം ചെയ്തുകൊണ്ടാണ് സംവിധാനരംഗത്ത് തുടക്കം കുറിച്ചത്. സ്വതന്ത്രസംഗീതത്തെ ഉയർത്തിയെടുക്കുക എന്ന് ലക്ഷ്യവുമായി സംഗീതസംവിധായകൻ സുദീപ് പാലനാടുമായി ചേർന്ന് വേൾഡ് മ്യൂസിക് ഫെസ്റ്റിവൽ ഫൗണ്ടേഷൻ എന്ന സംഘടന ആരംഭിച്ചു. ഇതിന്റെ ഭാഗമായി ഒരുക്കിയതാണ് ‘’ബാലേ’’ എന്ന മ്യൂസിക് വീഡിയോ. ഭരതനാട്യം നർത്തകി മീനാക്ഷി ശ്രീനിവാസൻ, കൂടിയാട്ടം കലാകാരി കപില വേണു, ഒഡിസി നർത്തകി ആരുഷി മുദ്‌ഗൽ, കഥകളി കലാകാരി ഹരിപ്രിയ നമ്പൂതിരി, മോഹിനിയാട്ടം നർത്തകി നന്ദിത പ്രഭു, സമകാലിക നൃത്തവുമായി നടി റിമ കല്ലിങ്കൽ എന്നിവർ ഇതിന്റെ ഭാഗമായി.
സത്യജിത് റേയുടെ ഇരുപത്തിയഞ്ചാം ചരമവാർഷികത്തോടനുബന്ധിച്ച് അദ്ദേഹത്തിന്റെ ചാരുലത എന്ന ചിത്രത്തിന്റെ സ്വതന്ത്രപുനരാവിഷ്ക്കാരമായി മറ്റൊരു സംഗീതചിത്രവും ചെയ്തു. പ്രശസ്ത സംഗീതസംവിധായകൻ ബിജിബാൽ, ഗാനരചയിതാവ് ഹരിനാരായണൻ, നർത്തകിയായ പാർവതി മേനോൻ എന്നിവരാണ് ഇതിൽ അഭിനയിച്ചിട്ടുള്ളത്. ഈ ചിത്രത്തിന്റെ ഗാനരചന, ആശയം, തിരക്കഥ, സംവിധാനം എന്നിവ ശ്രുതി നമ്പൂതിരി നിർവ്വഹിച്ചു. 2017-ലെ മികച്ച ഛായാഗ്രാഹകനുള്ള സംസ്ഥാന അവാർഡ് നേടിയ മനേഷ് മാധവൻ ആണ് ഇതിന്റെ ഛായാഗ്രഹണം. മികച്ച മ്യൂസിക് വീഡിയോയ്ക്കുള്ള സത്യജിത് റേ പുരസ്ക്കാരം 'ചാരുലത' നേടി
വ്യക്തിജീവിതം
തൃശ്ശൂർ ജില്ലയിലെ ആറ്റൂർ ആണ് സ്വദേശം. ഭർത്താവ് സുഭാഷ് യു.കെയിൽ ജോലി ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ചലച്ചിത്ര സംവിധായികമാർ വർഗ്ഗം:മലയാളഗാനരചയിതാക്കൾ
ചാരുലത മുഖർജി
ഡോ.പി.കെ. റോയിയും സരളാ റോയിയുമാണ് ചാരുലതയുടെ മാതാപിതാക്കൾ. സതീഷ് ചന്ദ്ര മുഖർജിയെ വിവാഹം കഴിച്ചു. എയർമാർഷൽ സുബ്രതോ മുഖർജി, പ്രശാന്തോ മുഖർജി, രേണുക റോയ് എന്നിവർ മക്കളാണ്.
അവലംബം
വർഗ്ഗം:ഇന്ത്യൻ വനിതകൾ
തണ്ണിത്തോട് ഗ്രാമപഞ്ചായത്ത്
പത്തനംതിട്ട ജില്ലയിലെ കോഴഞ്ചേരി താലൂക്കിൽ കോന്നി ബ്ളോക്ക് പഞ്ചായത്ത് പരിധിയിൽ വരുന്ന ഒരു പഞ്ചായത്താണ് 43.5 ചതുരശ്ര കിലോമീറ്റർ വിസ്തീർണ്ണമുള്ള തണ്ണിത്തോട് ഗ്രാമപഞ്ചായത്ത്.
അവലംബം
വർഗ്ഗം: പത്തനംതിട്ട ജില്ലയിലെ ഗ്രാമപഞ്ചായത്തുകൾ
ഒന്നും ഒന്നും മൂന്ന്
2015ൽ റിലീസ് ചെയ്ത മൂന്ന് ഹ്രസ്വചിത്രങ്ങളുടെ സമാഹാരമായ ഒരു മലയാള ചലച്ചിത്രമാണ് ഒന്നും ഒന്നും മൂന്ന്. കുലുക്കി സർബത്ത്, ശബ്ദരേഖ, ദേവി എന്നിവയാണ് ഈ ചിത്രത്തിലെ മൂന്ന് ഹ്രസ്വചിത്രങ്ങൾ. കലാഭവൻ മണി, എം.ആർ. ഗോപകുമാർ, അരുൺ, ബോബൻ ആലുമ്മൂടൻ, സത്താർ, റിയാസ് M T, ഇർഷാദ്, ലിയോണ ലിഷോയ് എന്നിവർ പ്രധാന വേഷത്തിൽ അഭിനയിച്ചിരിക്കുന്നു.
ബാഹ്യ കണ്ണികൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
സീലോഹായിലെ കുളം
ദാവീദിൻ്റെ നഗരത്തിൻ്റെ ദക്ഷിണഭാഗത്തുള്ള ചെരിവിൽ പാറ തുരന്നുണ്ടാക്കിയ ഒരു കുളമാണ് സീലോഹായിലെ കുളം (بركه سلوان,, Breikhat HaShiloah) (ഗ്രീക്ക്: Σιλωάμ) എന്ന പേരിൽ അറിയപ്പെടുന്നത്. ചില പുരാവസ്തുഗവേഷകർ ജെറുസലേമിൻ്റെ യഥാർത്ഥ സ്ഥാനമായി കണക്കാക്കുന്ന നഗരമാണിത്. പഴയ ജെറുസലേം നഗരത്തിൻ്റെ മതിലുകൾക്കപ്പുറത്ത് തെക്കുകിഴക്കായിട്ടാണ് ഇത് സ്ഥിതി ചെയ്യുന്നത്. ഗീഹോൻ അരുവിയിൽ നിന്ന് സീലോഹാ തുരങ്കം വഴിയാണ് കുളത്തിലേക്ക് ജലമെത്തുന്നത്.
രണ്ടാം ദേവാലയകാലം
ലഘുചിത്രം| യേശുവിന്റെ കാലത്തെ ജെറുസലേമിനെ കാണിക്കുന്ന 1730-ലെ ഭൂപടം. താഴെ വലതുഭാഗത്തായി, നഗരമതിലിന് പുറത്ത്, സീലോഹാ കുളം ("സിലോ"). ഇടത്ത്‌|ലഘുചിത്രം| രണ്ടാം ദേവാലയകാലഘട്ടത്തിലുള്ള കുളം ചിത്രകാരന്റെ ഭാവനയിൽ അലക്സാണ്ടർ യെന്നായൂസ് (ക്രി.മു. 103-76) ഭരണം ഏറ്റെടുക്കുന്നതിന് അധികം മുമ്പല്ല ഈ കുളം പുനർനിർമിക്കപ്പെട്ടത്. ഈ കുളം ഹെസക്കിയാ നേരത്തെ നിർമ്മിച്ച കുളത്തിന്റെ അതേ സ്ഥലത്താണോ എന്ന് വ്യക്തമല്ലെങ്കിലും — അങ്ങനെയാണെങ്കിൽ, മുമ്പത്തെ നിർമ്മാണത്തിന്റെ എല്ലാ തെളിവുകളും നശിപ്പിക്കപ്പെട്ടു. യേശുവിന്റെ കാലത്ത് ഈ കുളം ഉപയോഗത്തിലുണ്ടായിരുന്നു. യോഹന്നാന്റെ സുവിശേഷമനുസരിച്ച്, രോഗശാന്തി പൂർത്തീകരിക്കുന്നതിനായി യേശു "ജന്മനാ അന്ധനായ ഒരു മനുഷ്യനെ" കുളത്തിലേക്ക് അയച്ചു. യോഹന്നാന്റെ സുവിശേഷത്തിൽ ഈ കുളത്തിന് പ്രതീകാത്മക അർത്ഥമുണ്ട്. പിതാവ് അയച്ച യേശു (cf. യോഹന്നാൻ 5:38; 8:42; 9: 4; 13:20) കാഴ്ച്ച / ഉൾക്കാഴ്ച ലഭിക്കുന്നതിനായി, ജനനം മുതൽ അന്ധനായ മനുഷ്യനെ "അയച്ചു" എന്നർത്ഥം വരുന്ന കുളത്തിലേക്ക് അയയ്ക്കുന്നു (യോഹന്നാൻ 9:7-ലെ വിവരണം കാണുക). ഒരു ശുദ്ധജലസംഭരണിയെന്ന നിലയിൽ, പൗരാണിക ജൂതന്മാർ നഗരത്തിലേക്ക് മതതീർത്ഥാടനം നടത്തുമ്പോൾ ഒത്തുചേരുന്ന പ്രധാനകേന്ദ്രമായിരുന്നു ഈ കുളം. കുളത്തിൽ കഴുകാൻ അന്ധനോട് യേശു കൽപ്പിച്ചതിനെ ആശ്രയിച്ച്, ചില പണ്ഡിതന്മാർ, കുളത്തെ ഒരു മിഖ്‌വായായി (ആചാരപരമായ കുളി) ഉപയോഗിച്ചിരിക്കാമെന്ന് അഭിപ്രായപ്പെടുന്നു. എന്നിരുന്നാലും, മിഖ്‌വാകൾ സാധാരണയായി വലിപ്പത്തിൽ വളരെ ചെറുതാണ്, കൂടാതെ കുളം ഒരു മിഖ്‌വായാണെങ്കിൽ, ഗണ്യമായ തോതിൽ, കണ്ടെത്തിയതിൽ വച്ച് ഏറ്റവും വലുതായിരിക്കും. ആചാരപരമായ സ്നാനത്തിന് പകരം നീന്തലിനായിട്ടാണ് ഈ കുളം ഉപയോഗിച്ചതെന്ന് യോൽ എലിറ്റ്‌സർ അഭിപ്രായപ്പെടുന്നു.
70-ലെ ഒന്നാം ജൂത-റോമൻ യുദ്ധത്തിനുശേഷം ഈ കുളം നശിപ്പിക്കപ്പെടുകയും മൂടിപ്പോവുകയും ചെയ്തു. കുളത്തിൻ്റെ വടക്കുഭാഗത്തുള്ള നടുമുറ്റത്തിന്റെ കല്ലുകളിൽ കണ്ടെത്തിയ, വലിയ കലാപത്തിന്റെ നാളുകളിൽ ഉപയോഗിച്ചിരുന്ന, നിരവധി നാണയങ്ങളിൽ കാലയളവ് സൂചിപ്പിച്ചിരുന്നു. ഏറ്റവും പുതിയ നാണയത്തിൽ "വലിയ കലാപത്തിന്റെ ദിവസത്തിലേക്ക് 4 വർഷങ്ങൾ" എന്ന് രേഖപ്പെടുത്തിയിരിക്കുന്നതിൽ നിന്ന് വർഷം 69 ആണെന്ന് വ്യക്തമാകുന്നു. നാശത്തിനു ശേഷമുള്ള കാലങ്ങളിൽ, ശൈത്യകാലമഴ എക്കൽ മണ്ണിനെ കുന്നുകളിൽ നിന്ന് താഴ്‌വരയിലേക്കും സീയോൻ പർവതത്തിന്റെ ചരിവുകളിലൂടെ കുളത്തിന്റെ പടിഞ്ഞാറ് ഭാഗത്തേക്കും ഒഴുക്കി; കുളം പൂർണ്ണമായും മൂടുന്നതുവരെ ചെളിപ്പാളികൾ (ചില സ്ഥലങ്ങളിൽ 4 മീറ്റർ വരെ) നിറഞ്ഞിരുന്നു.
റോമൻ, ബൈസന്റൈൻ കാലഘട്ടങ്ങൾ
ലഘുചിത്രം| സീലോഹായിലെ [[ബൈസന്റൈൻ സാമ്രാജ്യം|ബൈസന്റൈൻ കുളം]] വലത്ത്‌|ലഘുചിത്രം| പ്രദേശത്തിന്റെ കൈകൊണ്ട് നിറം കൊടുത്ത ഫോട്ടോ (c. 1865) 135-ൽ, ഹാഡ്രിയൻ അയിലിയ കപ്പിറ്റൊലീന പണിയുന്ന കാലത്ത നിർമ്മിച്ച നിംഫോണിയമായ നാല് അപ്സരസ്സുകളുടെ ക്ഷേത്രത്തെപ്പറ്റി (ടെട്രാനിംഫോൺ), റോമൻ വൃത്തങ്ങൾ പരാമർശിക്കുന്നുണ്ട്. കൂടാതെ, ക്രോണിക്കൻ പാഷലെ പോലുള്ള 7-ാം നൂറ്റാണ്ടിലെ ബൈസെന്റൈൻ കൃതികളിലും ഇതേപ്പറ്റി പരാമർശിച്ചിട്ടുണ്ട്; സാഗലാസോസിൽലുള്ളത് പോലെ ഹാഡ്രിയൻ‌ നിർമ്മിച്ച മറ്റ് നിംഫിയകൾക്കും ഇതുമായി സമാനതകളുണ്ട്. സീലോഹായിലെ രണ്ടാം ദേവാലയകുളത്തിന്റെ സ്ഥലത്താണ് ഈ ക്ഷേത്രം നിർമ്മിച്ചതെന്ന് തോന്നുന്നില്ല, പക്ഷേ ഇത് ബൈസന്റൈൻ പുനഃനിർമ്മാണത്തിന്റെ മുന്നോടിയായിരിക്കാം.
5-ാം നൂറ്റാണ്ടിൽ ബൈസന്റൈൻ സാമ്രാജ്യത്തിന്റെ ചക്രവർത്തിനിയായ ഏലിയ യൂഡോസിയയുടെ നിർദ്ദേശപ്രകാരം സീലോഹാ തുരങ്കത്തിന്റെ അറ്റത്തായി ഒരു കുളം നിർമ്മിച്ചു. ഹെസക്കിയായുടെ തുരങ്കത്തിലേക്ക് പ്രവേശനകമാനമുള്ള ഈ കുളം ഉയർന്ന കല്ലുമതിലിനാൽ ചുറ്റപ്പെട്ട് ഇന്നും നിലനിൽക്കുന്നു. സീലോഹായിലെ രണ്ടാം ദേവാലയകുളത്തിൽ (താഴത്തെ കുളം) നിന്ന് 70 ഗജം അകലെയായിട്ടാണ് ഈ കുളം സ്ഥിതി ചെയ്യുന്നത്. രണ്ടാം ദേവാലയകുളം കണ്ടെത്തുന്നതുവരെ, പുതിയ നിയമത്തിലും രണ്ടാം ദേവാലയത്തെക്കുറിച്ചുള്ള സ്രോതസ്സുകളിലും വിവരിച്ചിരിക്കുന്ന കുളം ഇതാണെന്ന് തെറ്റായി കരുതിയിരുന്നു.
ഇരുപത്തിയൊന്നാം നൂറ്റാണ്ടിലെ കണ്ടെത്തൽ
വലത്ത്‌|ലഘുചിത്രം| രണ്ടാം ദേവാലയകാലഘട്ടത്തിൽ നിന്നുള്ള സീലോഹാ കുളത്തിന്റെ അവശിഷ്ടങ്ങൾ 2004-ലെ ശരത്കാലത്ത്, ഒരു ഓവുചാലിന് വേണ്ടി നടത്തിയ ഉത്ഖനനത്തിന്റെ സമയത്ത് അയർ ഡേവിഡ് ഫൗണ്ടേഷൻ പ്രവർത്തകരാണ് കുളം വീണ്ടും കണ്ടെത്തിയത്. പുരാവസ്തുഗവേഷകരായ എലി ഷുക്രോൺ, ഇസ്രയേൽ നേച്ചർ ആൻഡ് പാർക്സ് അതോരിറ്റിയിലെ ഒറി ഒർബാക് എന്നിവരുടെ അഭ്യർത്ഥനയും നിർദ്ദേശവും മാനിച്ചാണ് ഈ ഉത്ഖനനം നടത്തിയത്. പുരാവസ്തുഗവേഷകരായ എലി ഷുക്രോണും റോണി റീച്ചും (ഇസ്രയേൽ ആന്റിക്വിറ്റീസ് അതോറിറ്റിയുമായി ചേർന്ന് പ്രവർത്തിക്കുന്ന) കല്ല് പടികൾ കണ്ടെത്തി. ഈ പടികൾ രണ്ടാം ദേവാലയകാലഘട്ടത്തിലെ കുളത്തിന്റെ ഭാഗമായിരിക്കാമെന്ന് വ്യക്തമായി. ഉത്ഖനനം ആരംഭിക്കുകയും പ്രാഥമിക ധാരണ സ്ഥിരീകരിക്കുകയും ചെയ്തു; കണ്ടെത്തൽ, 2005 ഓഗസ്റ്റ് 9-ന് ഔദ്യോഗികമായി പ്രഖ്യാപിക്കുകയും അന്താരാഷ്ട്രതലത്തിൽ മാദ്ധ്യമശ്രദ്ധ നേടുകയും ചെയ്തു. കുളത്തിന് 225 അടി വീതിയുണ്ടെന്നും കുളത്തിന്റെ മൂന്ന് വശങ്ങളെങ്കിലും പടികൾ ഉണ്ടായിരുന്നുവെന്നും ഉത്ഖനനത്തിലൂടെ വ്യക്തമായി. ഈ കുളത്തിന്റെ ഒരു ഭാഗം പരിശോധിക്കപ്പെടാതെ കിടക്കുന്നു. കാരണം, അതിനു മുകളിലുള്ള ഭൂമി അടുത്തുള്ള ഗ്രീക്ക് ഓർത്തഡോക്സ് പള്ളിയുടെ ഉടമസ്ഥതയിലുള്ളതാണ്, കൂടാതെ കിംഗ്സ് ഗാർഡൻ എന്നറിയപ്പെടുന്ന ഒരു തോട്ടവും അതിലുണ്ട് ( താരതമ്യം ചെയ്യുക). കുളം തികച്ചും ചതുരാകൃതിയിലല്ല, മറിച്ച് ചെറിയതോതിൽ ലംബകമാണ്. അഞ്ച് പടികളുടെ മൂന്ന് കൂട്ടങ്ങളുണ്ട്; രണ്ട് എണ്ണം ഒരു തട്ടിലേക്ക് നയിക്കുന്നു. അടിത്തട്ടിൽ എത്തുന്നതിനുമുമ്പായി, വിവിധ ജലനിരപ്പുകൾ ഉൾക്കൊള്ളുന്നതിനായിട്ടാണ് പടികൾ രൂപകൽപ്പന ചെയ്തിട്ടുള്ളതെന്ന അഭിപ്രായമുണ്ട്. കുളം കല്ല് പതിച്ചതാണ്. എന്നാൽ അതിനടിയിൽ, കുളത്തിന്റെ മുമ്പുണ്ടായിരുന്ന ഒരു പതിപ്പ് കേവലം പ്ലാസ്റ്ററിട്ടതായിരുന്നുവെന്ന് (വെള്ളം നിലനിർത്താൻ സഹായിക്കുന്നതിന്) സൂചിപ്പിക്കുന്ന തെളിവുകളുണ്ട്. അലക്സാണ്ടർ യെന്നായൂസിന്റെ ഭരണകാലത്തെ നാണയങ്ങൾ കുളത്തിന്റെ പ്ലാസ്റ്റർ പാളിയിൽ ഉൾച്ചേർത്തിരിക്കുന്നതായി കണ്ടെത്തിയിരുന്നു. ഇതുവഴി കുളം (പുനഃ)നിർമ്മിച്ചതിന്റെ കൃത്യവും സുരക്ഷിതവുമായ ഏറ്റവും പഴക്കമുള്ള തിയ്യതി ലഭിക്കുന്നു.
1880-കളിൽ സീലോഹാ കുളത്തിന് ചുറ്റും ഖനനം നടത്തിയ പുരാവസ്തുഗവേഷകർ, കുളത്തിന്റെ പടിഞ്ഞാറുഭാഗത്ത് പാറവെട്ടിയുണ്ടാക്കിയ 34 പടികളുള്ള ഒരു കോവണിപ്പടി ഉണ്ടായിരുന്നുവെന്ന് കുറിക്കുകയുണ്ടായി. ഇത് സീലോഹാ കുളത്തിന്റെ മുൻഭാഗത്തുള്ള ഒരു തളം വരെ എത്തിയിരുന്നു. പടികളുടെ വീതി മുകൾഭാഗത്ത് 27 അടി മുതൽ താഴെ 22 അടി വരെ വ്യത്യാസപ്പെട്ടുകാണുന്നു.
കൂടുതൽ വായനയ്ക്ക്
വർഗ്ഗം:ജെറുസലേമിലെ പുരാതനസ്ഥലങ്ങൾ വർഗ്ഗം:ബൈബിളിലെ സ്ഥലങ്ങൾ വർഗ്ഗം:ദാവീദിൻ്റെ നഗരം
കരതാൽ നദി
കരതാൽ (Каратал, Karatal; Khalkha Mongolian: Хартал Hartal, "Bബ്ലാക്ക് സ്റ്റെപ്പി") ഖരാതാൽ എന്നും അറിയപ്പെടുന്ന, ചൈനയുടെ അതിർത്തിക്കടുത്തുള്ള ഡംഗേറിയൻ അലതാവു പർവതനിരകളിൽ നിന്ന് ഉത്ഭവിച്ച് ബൽഖാഷ് തടാകത്തിലേക്ക് ഒഴുകുന്ന കസാഖ്സ്ഥാനിലെ ഒരു നദിയാണ്. തടാകത്തിലേക്ക് ഒഴുകുന്ന രണ്ട് വലിയ നദികളുടെ ഏറ്റവും കിഴക്കേ അറ്റമാണിത്; മറ്റൊന്ന് ഇലി നദിയാണ്. ഷെറ്റിസു എന്ന ചരിത്ര പ്രദേശത്തെ പ്രധാന നദികളിലൊന്നാണ് കരതാൽ. 390 കിലോമീറ്റർ (240 മൈൽ) നീളമുള്ള ഈ നദിക്ക് 19,100 ചതുരശ്ര കിലോമീറ്റർ (7,400 ചതുരശ്ര മൈൽ) വിസ്തീർണ്ണമുള്ള നീർത്തടമുണ്ട്.
ആൾവാർ ഗുൾസ്റ്റ്രാന്റ്
ആൾവാർ ഗുൾസ്റ്റ്രാന്റ്  (5 June 1862 – 28 July 1930) സ്വീഡ്നിലെ നേത്രരോഗചികിത്സകനും കണ്ണട നിർമ്മാണ വിദഗ്ദ്ധനുമായിരുന്നു.
സ്വീഡനിലെ ലാൻഡ്സ്ക്രോണയിൽ ജനിച്ച ആൾവാർ ഗുൾസ്റ്റ്രാന്റ് സ്വീഡനിലെ ഉപ്പ്സാല സർവകലാശാലയിൽ നേത്രരോഗവിദഗ്ദ്ധനും പ്രൊഫസ്സറും ആയിരുന്നു.
ലാടോൻ ജോഗ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ലാടോൻ ജോഗ. ലുധിയാന ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ലാടോൻ ജോഗ സ്ഥിതിചെയ്യുന്നത്. ലാടോൻ ജോഗ വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ആൾവാർ ഗുൾസ്റ്റ്രാന്റ്
അവലംബം
വർഗ്ഗം:സ്വീഡിഷ് നേത്രരോഗചികിൽസകർ വർഗ്ഗം:ജൂൺ 5-ന് ജനിച്ചവർ വർഗ്ഗം:1862-ൽ ജനിച്ചവർ വർഗ്ഗം:ജൂലൈ 28-ന് മരിച്ചവർ വർഗ്ഗം:1930-ൽ മരിച്ചവർ വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
എലിസബത്ത് II രാജ്ഞിയുടെ കിരീടധാരണം
1953 ജൂൺ 2-ന് ലണ്ടനിലെ വെസ്റ്റ്മിൻസ്റ്റർ അബ്ബെയിൽ ആണ് എലിസബത്ത് II രാജ്ഞിയുടെ കിരീടധാരണം നടന്നത്. 1952 ഫെബ്രുവരി 6 ന്, പിതാവ് ജോർജ് ആറാമന്റെ മരണശേഷം 25-ആമത്തെ വയസ്സിൽ ആണ് എലിസബത്ത് II രാജ്ഞി സിംഹാസനം നേടിയത്. പാരമ്പര്യം അനുസരിച്ച് ഒരു രാജകുമാരന്റെ മരണശേഷം ഒരു നിശ്ചിതസമയത്തേക്ക് ഉത്സവകാലം അനുവദിയ്ക്കാത്ത കാരണത്താൽ കിരീടധാരണം നടന്നത് ഒരു വർഷത്തിനു ശേഷം ആയിരുന്നു. ഇത് ചടങ്ങുകൾക്കായി തയ്യാറെടുപ്പുകൾ നടത്താൻ ആസൂത്രണ കമ്മിറ്റികൾക്ക് മതിയായ സമയം നൽകിയിരുന്നു. സേവന കാലത്ത്, വിശുദ്ധ തൈലത്തിൽ അഭിഷേകം ചെയ്തു, രാജകീയവസ്ത്രങ്ങളും ധരിച്ചു എലിസബത്ത് രാജ്ഞിയായി പ്രതിജ്ഞ ചെയ്തു. ബ്രിട്ടൻ, കാനഡ, ഓസ്ട്രേലിയ, ന്യൂസിലാന്റ്, ദക്ഷിണാഫ്രിക്ക, പാകിസ്താൻ, സിലോൺ (ഇപ്പോൾ ശ്രീലങ്ക) എന്നിവിടങ്ങളിലെ രാജ്ഞിയായാണ് കിരീടധാരണം നടന്നത്.
ലാടോൻ ജോഗ
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ലാടോൻ ജോഗ ൽ 83 വീടുകൾ ഉണ്ട്. ആകെ ജനസംഖ്യ 424 ആണ്. ഇതിൽ 222 പുരുഷന്മാരും 202 സ്ത്രീകളും ഉൾപ്പെടുന്നു. ലാടോൻ ജോഗ ലെ സാക്ഷരതാ നിരക്ക് 80.9 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ലാടോൻ ജോഗ ലെ 6 വയസ്സിനു താഴെയുള്ള കുട്ടികളുടെ എണ്ണം 38 ആണ്. ഇത് ലാടോൻ ജോഗ ലെ ആകെ ജനസംഖ്യയുടെ 8.96 ശതമാനമാണ്.
എലിസബത്ത് II രാജ്ഞിയുടെ കിരീടധാരണം
കോമൺ‌വെൽത്ത് മേഖലകളിലുടനീളം ആഘോഷങ്ങൾ നടക്കുകയും അനുസ്മരണ മെഡൽ നൽകുകയും ചെയ്തു. പൂർണ്ണമായും ടെലിവിഷൻ ചെയ്ത ആദ്യത്തെ ബ്രിട്ടീഷ് കിരീടധാരണമാണിത്. 1937-ൽ പിതാവിന്റെ കിരീടധാരണ സമയത്ത് ടെലിവിഷൻ ക്യാമറകൾ അബ്ബെക്കുള്ളിൽ അനുവദിച്ചിരുന്നില്ല. എലിസബത്തിന്റേത് ഇരുപതാം നൂറ്റാണ്ടിലെ നാലാമത്തെയും അവസാനത്തെയും ബ്രിട്ടീഷ് കിരീടധാരണമായിരുന്നു. ഇതിന് 1.57 ദശലക്ഷം ഡോളർ (2019 ൽ ഏകദേശം, 4 43,427,400) ചിലവ് കണക്കാക്കുന്നു.
ലാടോൻ ജോഗ
ജനസംഖ്യ
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 251 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 136 പുരുഷന്മാരും 115 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 98.8 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 67.73 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
എലിസബത്ത് II രാജ്ഞിയുടെ കിരീടധാരണം
തയ്യാറെടുപ്പുകൾ
ഏകദിന ചടങ്ങിന് 14 മാസത്തെ തയ്യാറെടുപ്പുകൾ നടന്നു. കിരീടധാരണ കമ്മീഷന്റെ ആദ്യ യോഗം 1952 ഏപ്രിലിൽ, രാജ്ഞിയുടെ ഭർത്താവ് ഫിലിപ്പ്, എഡിൻബർഗ് ഡ്യൂക്കിന്റെ അദ്ധ്യക്ഷതയിൽ ആയിരുന്നു. കിരീടധാരണ ജോയിന്റ് കമ്മിറ്റി, കൊറോണേഷൻ എക്സിക്യൂട്ടീവ് കമ്മിറ്റി എന്നിവപോലുള്ള മറ്റ് കമ്മിറ്റികളും രൂപീകരിച്ചു. ഇവ രണ്ടും നോർഫോക്ക് ഡ്യൂക്ക് അദ്ധ്യക്ഷത വഹിച്ചു. കൺവെൻഷനിൽ എർൾ മാർഷൽ, പരിപാടിയുടെ മുഴുവൻ ഉത്തരവാദിത്തവും വഹിച്ചു. റൂട്ടിലെ നിരവധി പ്രത്യക്ഷമായ തയ്യാറെടുപ്പുകളും അലങ്കാരങ്ങളും പ്രവൃത്തിമന്ത്രി ഡേവിഡ് എക്ലെസിന്റെ ഉത്തരവാദിത്തമായിരുന്നു. തന്റെ പങ്ക്, എർൾ മാർഷൽ എന്നിവരുടെ പങ്ക് എക്ലെസ് വിവരിച്ചു: "എർൾ മാർഷൽ നിർമ്മാതാവാണ് - ഞാൻ സ്റ്റേജ് മാനേജർ..." കിരീടധാരണത്തിന്റെ അന്താരാഷ്ട്ര സ്വഭാവം പ്രതിഫലിപ്പിക്കുന്ന മറ്റ് കോമൺ‌വെൽത്ത് മേഖലകളിൽ നിന്നുള്ള ഹൈക്കമ്മീഷണർമാരെ കമ്മിറ്റികൾ ഉൾപ്പെടുത്തി. എന്നിരുന്നാലും, മറ്റ് കോമൺ‌വെൽത്ത് മേഖലയിലെ ഉദ്യോഗസ്ഥർ ഈ പരിപാടിയിൽ പങ്കെടുക്കാനുള്ള ക്ഷണം നിരസിച്ചു. കാരണം ആ രാജ്യങ്ങളിലെ സർക്കാരുകൾ ഈ ചടങ്ങ് ബ്രിട്ടന് മാത്രമുള്ള ഒരു മതപരമായ ആചാരമായി കണക്കാക്കി. കനേഡിയൻ പ്രധാനമന്ത്രി ലൂയിസ് സെന്റ് ലോറന്റ് അക്കാലത്ത് പറഞ്ഞതുപോലെ: "യുകെയുടെ പരമാധികാരിയെന്ന നിലയിൽ പരമാധികാരിയുടെ ഔദ്യോഗിക സിംഹാസനമാണ് കിരീടധാരണം. യുകെയുടെ പരമാധികാരിയുടെ കിരീടധാരണത്തിൽ പങ്കെടുക്കാനും സാക്ഷ്യം വഹിക്കാനും ഞങ്ങൾക്ക് സന്തോഷമുണ്ട്, പക്ഷേ ഞങ്ങൾ ആ ചടങ്ങിൽ നേരിട്ട് പങ്കാളികളല്ല. " കിരീടധാരണം 1953 ജൂൺ 2 ന് നടക്കുമെന്ന് കിരീടധാരണ കമ്മീഷൻ 1952 ജൂണിൽ പ്രഖ്യാപിച്ചു.
ലാടോൻ ജോഗ
ജാതി
ലാടോൻ ജോഗ ലെ 0 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
എലിസബത്ത് II രാജ്ഞിയുടെ കിരീടധാരണം
ബാഹ്യ ലിങ്കുകൾ
വർഗ്ഗം:എലിസബത്ത് രണ്ടാമന്റെ കിരീടധാരണം വർഗ്ഗം:ബ്രിട്ടീഷ് രാജവംശത്തിലെ കിരീടധാരണം
സത്രത്തിൽ ഒരു രാത്രി
എൻ. ശങ്കരൻ നായർ സംവിധാനം ചെയ്ത് 1978 ൽ പുറത്തിറങ്ങിയ ഇന്ത്യൻ മലയാള ചിത്രമാണ് സത്രത്തിൽ ഒരു രാത്രി. കവിയൂർ പൊന്നമ്മ, പ്രതാപചന്ദ്രൻ, സുകുമാരൻ, എം ജി സോമൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ജി ദേവരാജന്റെ സംഗീത സ്കോറാണ് ചിത്രത്തിലുള്ളത്. യൂസഫലി കേച്ചേരി യാണ് പാട്ടുകൾ രചിച്ചത്.